Buhez ar Sent/1894/Sirkonsizion hor Zalver Jezuz-Krist - Wikimammenn\nBuhez ar Sent/1894/Sirkonsizion hor Zalver Jezuz-Krist\n◄ Sirkonsizion hor Zalver Jezuz-Krist Ann hano santel a Jezuz ►\nar c’henta devez a viz genver\nSIRKONSIZION HOR ZALVER JEZUZ-KRIST\nGoude beza choazet Abraham guech all evit beza ar penn euz he bobl muia karet, Doue a lavaraz d’ezhan eunn devez : « Me fell d’inn da gemeret evit va mignoun, hag a roio d’id eul lignez ha ne c’hello den niveri ann dud a zeui anezhi. Ne c’houlennan diganez nemed eunn dra, nemed ma vezi bepred fidel d’inn. Setu ama ar merk euz ar vignounach a vezo etre te ha me : ann holl baotred a c’hano euz da lignez a renko beza sirkonsizet a benn eiz dez goude ma vezint ganet. »\nAr sirkonsizion oa eta guech all ar merk evit anaout pobl Doue dioc’h ann holl boblou all euz ann douar. Ar merk-se a veze great e korf ar baotred, d’ann eizved devez goude ma vezent deuet er bed, hag a lakea ho goad da redet : ann dra-ma a ioa evit diskouez eo ann den koundaonet da gaout poan dre’nn abeg da bec’hed hon tad kenta Adam, hag e tle labourat heb ehana epad he vuez da drec’hi he dechou fall ha da vouga ar goall ioulou euz he galoun.\nHor Zalver Jezuz-Krist o veza Doue he-unan, ne oa ezomm ebed da lakaat var he gorf merk ann dud a ioa euz a bopl Doue. Ouspenn-ze, o veza ma’z oa holl-zantel dre natur, ne c’helle beza ennhan na pec’het, na netra a gement a zoug d’ar pec’hed. E feson ebed eta lezenn ar sirkonsizion ne oa great evithan. Goulskoude e falvezaz d’ezhan beza sirkonsizet evel ar vugale all ; perak kement-se ?\nDa genta, evit deski d’eomp senti ato ouz ann Aotrou Doue. Doue, o veza hor c’hrouet, a zo mestr da c’hourc’hemenn d’eomp pe da zifenn ouzomp ar pez a garo, hag hon dever eo senti outhan e peb tra. Pa velomp eta he Vab en em c’hreat den o viret eul lezenn ha n’oa ket great evit-han, pe seurt digarez a c’hellomp-ni da gaout evit mankout d’ar gourc’hemennou a c’houzomp ervad a zo great evidomp ?\nHor Zalver a zo falvezet d’ezhan beza sirkonsizet, d’ann eil, evit diskar hon ourgouill ha rei d’eomp eur gentel gaer a humilite. O c’henel e kraou Bethleem, oa en em lakeat e renk ar re baoura hag ar re zistera euz ann dud ; mes enn he zirkonsizion ec’h en em laka izeloc’h c’hoaz ; enn he zirkonsizion ec’h en em laka e renk ar bec’herien ! Ha n’e ket eur vez evidomp-ni guelet eunn Doue, ar zantelez dre natur, oc’h en em lakaat ken izel-ze, d’ann ampoent ne glaskomp nemed en em huelaat ha sevel bepred dreist ar re all ?\nD’ann trede, Jezuz a zo falvezet d’ezhan beza sirkonsizet evit deski d’eomp kastiza hor c’horf dre ar binijenn, delc’her berr var hor skianchou, ha kas buhan euz hor spered hag euz hor c’haloun kement sonj ha kement karantez ne vent ket hervez Doue.\nD’ar pevare erfin, hor Zalver a zo falvezet d’ezhan beza sirkonsizet evit diskouez d’eomp pegement a vall en doa da skuill he c’hoad evidomp. Ne dlie mervel var ar groaz evit hor prena nemed a benn tri bloaz ha tregont goude ; mes re hirr e kave gortoz keit all heb rei da vihana eunn errez euz ar priz a goustche d’ezhan hor ransoun. C’hoant en deuz bet eta da skuill dioc’htu eur berad bennak euz he c’hoad da c’hedal ma her skuillje var ar groaz betek ar berad diveza. C’hoant en deuz bet da rei tro d’eomp da lavaret d’ezhan : « — Jezuz, pa ziskouezit kaout kement-se a garantez evidomp, ha c’houi c’hoaz bugel nevez ganet, petra ne reot-hu ket divezatoc’h pa viot deuet da veza braz ? »\nDre ar sirkonsizion, e vezet lakeat guech all e renk bugale Israel. Dre ar vadiziant, ni a zo bet great kristenien, bugale da Zoue ha d’ann Iliz, breudeur da Jezuz-Krist hag heritourien euz ann Env. N’emaomp var ann douar nemed evel tremenidi. Hor guir bro eo ann Env ; dalc’homp eta bepred hor c’haloun troet varzu eno, ha labouromp stard da c’hounit hon heritach. Diouallomp da goll ann distera tamm euz a amzer ar vuez-ma, ha poaniomp da implija e servich Doue peb deiz, peb heur, peb pennad euz ar bloaz nevez en deuz roet d’eomp adarre enn he drugarez. Evelse, ar bloaz nevez-ma a vezo e guirionez eur blavez mad evidomp holl, evel a reketomp hirio ann eil d’egile ; rak, dre ma’z ai enn dro, e tastumimp eunn tenzor kaer a veritou evit ar baradoz.\nAdtapet diwar « https://br.wikisource.org/w/index.php?title=Buhez_ar_Sent/1894/Sirkonsizion_hor_Zalver_Jezuz-Krist&oldid=23606 »\nKemmoù diwezhañ degaset d'ar bajenn-mañ d'an 10 Gou 2011, da 23:11.


Fédé B : label Ya d’ar brezhoneg a live 1\nYa d'ar brezhoneg 20/10/2017\nRoet eo bet al label Ya d’ar brezhoneg a live 1 da Gevread ar c’hevredigezhioù studierien e Breizh-Izel evit bezañ kaset da benn 6 ober hag a zo bet gwiriekaet gant an Ofis Publik.\nD’ar Sadorn 14 a viz Here 2017 eo bet roet al label-mañ gant an it. Lena Louarn, besprezidantez ar C'huzul-rannvro karget eus yezhoù Breizh ha prezidantez an Ofis Publik, d’an ao. Corentin Gattus, prezidant ar c’hevread en USE Skiantoù ha Teknologiezh e Brest, dirak an ao. Ronan Divard, mestr prezegenner, an it. Frédérique Bonnard Le Floc’h, kuzulierez-departamant hag un toullad brav a studierien.\nLakaat muioc’h a vrezhoneg da vezañ gwelet er c’hampus eo pal ar gevredigezh, da gentañ-penn. Krouet he deus, eta, skritelloù divyezhek evit ar gouel bloaziek aozet ganti. Skoroù all a zo divyezhek adalek bremañ : ar c’hartennoù-bizit, ar pedadennoù d’an abadennoù liesseurt, logo ar gevredigezh, panellerezh an ispisiri aozet evit ar studiereien ha kemennadenn ar responter.\nAn ao. Ronan Divard, deuet en anv ar Skol-veur, en doa sinet ivez an emglev Ya d’ar brezhoneg, en deus embannet pegen laouen e oa o welet ar pezh a zo bet graet gant ar studierien rak kreñvaat ha klokaat a ra engouestl ar Skol-veur.


Accueil / Lec'h / Etrebroadel / Hiziv emañ devezh broadel Bro-Skos\nMaxime TOUZE 30 November 2017\nN’eo ket ken anavezet hag ar Saint Patrick’s Day, sur eo ha n’eo ket marteze. Ha devezh Sant Erwan d’an 19 a viz Mae evit Breizh ivez marteze. Met chom a ra un devezh a-bouez evit ar Skosiz hag an holl diskennidi eus Skosiz aet kuit en XIXvet kantved er bed a-bezh. Sant Andrev eo “o” sant. Ar pezh n’ouzer ket marteze ez eo devezh broadel Roumania ivez dibaoe 2015 rak o sant-paeron eo ivez evel e Kiprenez, Bro-C’hres, Rusia, Ukrainia hag un nebeud inizi er bed holl.\nHervez kont e c’hallfemp lakaat orin ar gouel-mañ da vare ren Malcolm III (1034-1093), pell ’zo neuze. Met n’eo nemet nevez ’zo eo bet lakaet d’an 30 a viz Du gant ur statud ofisiel. E 2006 e oa bet divizet gant Parlamant Bro-Skos e vefe an devezh-se un deiz gouel ha vak. Ma kouezh e-pad un dibenn-sizhun e vo vak al Lun war-lerc’h. Met n’eo ket ur redi evit an tier-bank da serriñ an deiz-se pe da reiñ an devezh d’o implijidi diouzh lezenn.\nAr Saltire, banniel Bro-Skos, zo bet savet diwar groaz Sant-Andrev. E 1180 e oa bet savet, da vare ren William I met ne oa ket banniel ar roue. Servijout a rae evit diskouez merzherinti Andrev war ar groaz, gant tud ar relijion kentoc’h. E miz Even 1385 e voe bet roet dezhañ ur statud ofisiel gant Parlamant Bro-Skos, un dekred a voe bet sinet o lavaret e vrezelfe soudarded Skos e Frañs dindan ar Saltire. Nijal a ra bremañ war bep savadur eus ar gouarnamant. Tabut a vez bep bloaz da-geñver an devezh-se e Edinburgh peogwir e vez laosket banniel ar Rouantelezh-Unanet war ar c’hastell. Ur savadur perc’hennet gant an arme eo.\nNeuze e vez lidet Saint Andrew’s Day e pep lec’h e Bro-Skos hag er bed a-bez e-lec’h ma ’z eus liammoù a-gozh gant Bro-Skos. Lidet e vez sevenadur Bro-Skos gant boued ar vro, sonerezh ha dañsoù evel er cèilidh. E Bro-Skos e talvez kement ha deroù mare festivalioù ar goañv.\nShare the post "Hiziv emañ devezh broadel Bro-Skos"


Ar Markermeer, da lavaret eo Lenn Marken, anvet ivez a-wechoù Zuidelijk IJsselmeer (IJselmeer ar c'hreisteiz), zo ul lenn eus an Izelvroioù. En em astenn a ra war 700 km2 etre proviñsoù Flevoland ha Noord-Holland, el lec'h ma oa goueled ar Zuiderzee gwechall. An eil lenn vrasañ eo en Izelvroioù, goude an IJsselmeer.\nAr Markermeer, an IJsselmeer hag o chaoserioù\nSavet e oa bet e 1976, pa oa bet rannet an Ijsselmeer gant ur chaoser anvet Houtribdijk, a gas eus Lelystad da Enkhuizen. Ar soñj a oa d'ar mare-se da zisaniañ ha disec'hañ goueled an IJsselmeer kozh d'ober polderioù el lodenn-se. Evit meur a abeg (manifestadegoù ekologourien, diaesterioù teknikel...) e voe dilezet ar soñj-se.\nAdtapet diwar « https://br.wikipedia.org/w/index.php?title=Markermeer&oldid=1479414 »\nDernière modification le 4 Ebr 2013, à 22:05\nKemmoù diwezhañ degaset d'ar bajenn-mañ d'an 4 Ebr 2013, da 22:05.


Jean-Marc Furlan, entraîneur du Stade Brestois © Radio France - Thomas Lavaud\nDiffusion du vendredi 15 mars 2019 Durée : 11min\nEchuiñ a ra fenoz prantad an divizoù bras, paotr e roched melen n'eus roet e soñj. Gouel Sant Padrig : "Soft power" Bro Iwerzhon. Difennet eo da suporterien Brest mont d'ar Voustoer.\nEchuiñ a ra fenoz prantad an divizoù bras\nPemp miz'zo e oa bet gwelet ar rochedoù melen kentañ war kroazioù-hent-tro bro frañs... Abaoe ar 15 a viz Genver ez eus deus divizoù bras e pep lec'h er vro. Ar re ziwezhañ a zo neuze. Jean-Luc Mingant a oa bet da vanifestiñ gant ur roched melen pa oa krog an emsavadeg. Ne z'a ket mui da vanifestiñ ha n'eo ket evit krediñ kenneubeut e servijo d'un dra bennak an diviz bras mañ.\nà réécouter An diviz bras : adselaouit an abadenn ispisial enrollet e Montroulez\nGouel Sant Padrig : "Soft power" Bro Iwerzhon\nLidet e vez gouel ar Sant Padrig tro-dro d'ar bed en dibenn-sizhun mañ Eveljust pa komzomp diwar-benn ar gouel-mañ omp techet da soñjal er banneoù bier, d'ar Guinness eveljust. Gaël Simon a labour er breujoù e Pariz. Pedet e oa bet da greizteiz e kannadti Bro Iwerzhon e Pariz. Hag anat evitañ eo ivez Gouel Sant Padrig un digarez brav evit ar vro d'ober brud vat.\nDifennet eo da suporterien Brest mont d'ar Voustoer\nWarc'hoazh ne vint ket o suportiñ ar memes skipailh, padal Tangi Gueganton ha Youn Nikolaz a zo kounnac'het memes mod. Difennet eo da suporterien Brest mont da stad ar Voustoer warc'hoazh. N'eus ket c'hoant Prefed ar Mor-bihan gwelet suporterien Brest en Oriant kuit na vefe reuz suporterien an div skipailh.\nà lire aussi Ligue 2 : Le Stade Brestois et Le FC Lorient disputent un derby électrique\nDiffusion le vendredi 22 mars 2019 de 19:00 à 19:05\nDiffusion le jeudi 21 mars 2019 de 19:00 à 19:05\nDiffusion le mercredi 20 mars 2019 de 19:00 à 19:05\nDiffusion le mardi 19 mars 2019 de 19:00 à 19:05\nDiffusion le lundi 18 mars 2019 de 19:00 à 19:05\nDiffusion le vendredi 15 mars 2019 de 19:00 à 19:05\nDiffusion le jeudi 14 mars 2019 de 19:00 à 19:05\nCa cause à Brest Inscriptions au Trail du Bout du Monde (57 ou 37 ou 20 km) dès ce vendredi\nIls sont fous ces Bretons Denis et ses plantations de thé vert à Languidic (56)\nIls sont fous ces Bretons Léa ramasse cartons et verres pour les autres en Morbihan


Pajenn:Marrec - Doctrin ar guir Gristen.djvu/67 - Wikimammenn\nPajenn:Marrec - Doctrin ar guir Gristen.djvu/67\nSantel, etre daouarn Doue, evel un tamic pri etre daourn ar poder… Doue, er memes devez, a zispartias an oll dour en diou loden : ul loden alaqueas var ar firmamant evit servichout evel da instrumant d’e justiç, hac ul loden-all a laqueas var an douar evit utilite an den. En amzer an diluch, Doue en e justiç, a lezas da guëza eus an dour a zalc’h var ar firmamant hac hep dale an douar a voue goloet, hac ar meneziou memes ar re huella. O Doue, en a zo bras ho calloud !\nEn drede devez, Doue a zispartias an douar-ferm eus an dour da behini e vercas e blaç, ha pehini a hanvomp ar mor. Lavaret a reas dezan : dont a ri betec ama, ha ne zî quet irroc’h . Ar mor, a vechou, a zeblant beza var ar poent da c’holo an douar, mæs dre ma tosta ous ar bord, e timinu e fulor, hac e teu, evel, d’en em humilia ha d’en em brosterni, dirac ar merq a zo laqueet dezan gant an dorn oll-galloudus a Zoue. Penos e credomp-nî eta, en em revolti a-enep hor C’hrouer, da behini e c’hobois an oll elemanchou !\nEr bevare devez, Doue a grouas an heol hac al loar evit rei eus o sclerigen d’an deiz ha d’an nos. En em zisquez a reont d’an oll evit convia an oll da adori an hini en deus crouet pep tra evit an den : mont a reont, bep bloas, dre ar memes hent, hep an disterra fazi, evit rei deomp da anaout an obligation hon deus ive hon-unan da zenti ous ar vouez a Zoue. Abaoue commançamant ar bed e roont eus o sclerigen hac eus o zomder, hep diminui netra eus o ners, evit rei deomp da gompren penos perfectionou Doue, n’o deus fin-ebet. Mæs, m’ar d’eo quer-caër ar squeud, petra na\n↑ [Job XXXVIII, 11 : usque huc venies, et non procedes amplius.]\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/67&oldid=99849 »\nKemmoù diwezhañ degaset d'ar bajenn-mañ d'an 24 Meu 2017, da 11:46.


Journal de Renaud Camus, lundi 18 mai 2015\ncréée le mardi 19 mai 2015, 12 h 25\nmodifiée le mardi 19 mai 2015, 12 h 28Lundi 18 mai 2015, une heure moins le quart du matin (le 19). L. veut savoir ce que je pense de son livre, ou plutôt de son manuscrit, de ~~~~ ~~~~~~, ~~~’~~~ ~~’~~ ~~~~~~~ ~~~ ~~ ~~ ~~~~~~~~~~ ~~~~~~~~~ ~~~ ~~~~, ~~~~~ ~~~ masse du “courrier” ~~~~~~~~, ~~’~~~ ~~ ~~~~~~ ~~~ ~~~~~~~. ~~~ ~~~~~~ ~~~~~~~~~ ~~~~ ~~~~~~~~~ ~~~~~ ~~~~ ~~~~~ ~~~~~~~~~~~ ~~ ~~~ ~~~~~~ ~~~~~~ ~~~~ ~~~~~~~~ ~~~~~~~~~~ ~~~~ ~~~~~~~~ ~~~~ ~~~~~~ ~~~~~~~ — non que ~~~~ ~~~~~~~~ ~~~~~ ~~~~~~~ ~~~ ~~~~~~~~~~~~, ~~~ ~~~~ ~~~ ~~~~~ ~~~ ~~~~~~ ~~~ ~~~~~~ ~~~ ~~~~~~~~, ~~~~ ~~~~~~~~~~ ~~ ~~~~~ ~~~~~~~~~~~ ~~~ ~~~’~~~ ~~~~~~, ~~~~~~~-~~~ ~~~ ~~~~~~~ de déplaire ou ~~~ ~~~~~~~~ : ~~~~ ~~~ ~~~~~, ~~~ ~~~~~ ~~~~~ ~~~ ~~~~~~~~~~ ; ~~~~~ ~~~ ~~~~~~ ~~~ ~~~~~~~ ~~~~~ ~~~~~~~~~~~~~ ~~~~~ ~~~~~~~ ~~~ ~~~~~~ ~~~~ ~~~~~~~~ ~~~~~~~~~ ~~~ ~~~~~~~~~~ ~~~~~ réédition comme à ~~~~~~~~, ~~~ ~~’~~~~~~~ ~~~~ ~~ ~~~~~~~~ ~~~~ ~~~~~~~ ~~~~~ ~~~~~ ~~~~ ~~~~~~~. ~~~~~~~~~~~~~ ~~’~~~ ~~~ ~~~~~ ~~~~ ~~~ ~~~~~~~~~ ~~~ ~~~~~~~. ~~~ ~~~~~~ ~~~ ~~’~~~~~~ ~~~~ faux.\nL. est accablé par ~~~ ~~~~~~~~~~ ~~~~~~~~~~, ~~~ ~~~ ~~’~~~~~~ ~~~~~~ ~~~ ~~~~~ ~~~ ~~~~ ~~~~~~~~~ ~~~ ~~~~~~. ~~~ ~~’~~~~~~~ ~~~~~~~~~~~ ~~~~~ ~~~~ ~~~~~~~ ~~~, ~~~ ~~~~ ~~~~ ~~~~~ ~~~~~~, ~~~ m’a moi-même un ~~~~ ~~~~~~~, ~~~~~ ~~~ ~~~~~~~, ~~~’~~~ ~~~~ ~~~~~~~~~~~ ~~~~~~~ ~~~~ ~~~ ~~~~~~~~~~~, ~~~~~~~~~~ ~~~ ~~~~ ~~~~~ ~~~~~~~~~~~~~ ~~~~~~~~~~ ~~~ ~~~~~~~, ~~~~~ — ~~~ ~~~~~~ ~~~~~ ~~~ ~~~~~~ Remplacement. Néanmoins il ~~’~~~~ ~~~~ ~~~~~ ~~ ~~~~~ ~~~~~~~~~~. ~~~ ~~~~~~ ~~… l’histoire, ~~~ ~~~~~~~, ~~~~ ~~~~~~~~~~~~~~, ~~ ~~~ ~~~~ ~~~~~ ~~~~~~~~~ ~~’~~~ ~~~~~ ~~ ~~’~~~~~~ ~~~ ~~~~ ~~~~~ ~~’~~~~~~~~~~ pas. Il me ~~~~~~~~~ ~~~~ ~~~ ~~’~~~~ ~~~~ ~~~ ~~~~~ ~~~ ~~~~~~~ ~~~~ ~~ ~~~~~ ~~~~~~~ ~~’~~~~~~ ~~~~~~~~~~~, ~~~~~ ~~~ ~~~~~~~ ~~~~~~ ~~~~~~~~ ~~~ ~~’~~~~~~~ ~~’~~~~ ~~~~~~~~ ~~’~~~~~~~ déterminés.\nLes ~~~~~~~~~~~ que nous avons ~~~~~~~ ~~~ ~~~~~~~~~~ ~~~~, ~~~ ~~~~~~~~ ~~~~~. ~~~~~ ~~~~ ~~~~~~~~~~~~ ~~~ ~~~ ~~~~~~ ~~~ ~~~~~~~~~~~ ~~~~~~~ ~~~~ ~~~~~ ~~~~ ~~~~~ ~~~~~ ~~~~~~~~~~~. ~~~ ~~~~~ ~~~~~~~~ ~~~ ~~~~~~~~~ comme des impasses ~~~~ ~~~~~ ~~~~~~~ ~~~ ~~~~~~, ~~~~~ ~~’~~~~~~. ~~~ ~~~~~~~ ~~~~ ~~~~~ ~~~~~~~~~ ~~~~~ ~~~~~~~ ~~ ~~~~~~~~, ~~~~~-~~~~~ ~~ ~~~~~~-~~~~~~~~~ ~~~~~~ ~~~ ~~~~~~~~~ ~~~~~, ~~~~~, ~~~~ ~~~~~~~~~~~~~ ~~~~ divers mouvements antiremplacistes, ~~~ ~~~~~~~~~~ ~~ ~~~ ~~~~~~~~~ ~~~~~~~ ~~’~~~~~~~. ~~~ ~~~ ~~~~~ ~~~~ ~~~~~ ~~~~~ ~~ ~~~~~ ~~~ ~~~~~~, ~~~ ~~~ ~~~~~~~~~ ~~~ ~~~~ ~~~ ~~~~~~~ ~~~~-~~~~~. ~~~ ~~~~~~~ sur moi pour ~~~~~~~~~ ~~~~ ~~~~~~. ~~~~~~, ~~~ ~~~~~ ~~~~~ ~~~ ~~~~~~~~~ ~~~~~~~~~ ~~~~ ~~~~~~~~~ ~~~~~~~ ~~~ ~~~~~~ ~~~ ~~~~~ ~~’~~~~~~~. ~~~ ~~~~~ ~~~~ ~~~~~~~ ~~~~ ~~~~~~~~~ ~~~ ~~~~~~~~ ~~~~~~ ou quelqu’un existe ~~~ ~~~~. ~~~ ~~~~ ~~~~~ ~~~~~~~~~~~ ~~~~~~~~~ ~~~ ~~~~~~~~~~~~, ~~~~ ~~~ ~~~~~ ~~~~~ ~~~ ~~~~~~ ~~~~ ~~~~~~~, ~~~ ~~~~~~~~~~~, ~~~ ~~~~~~~~~~~ ~~~~~~~~. ~~~~~~~~ ~~~~~ ~~~~~~~ ~~~ ~~~~~ ? Je ne tiens ~~~~ ~~~~~~~~~~~, ~~~ ~~~~~ ~~~ ~~~~~~~~~~~~, ~~ ~~~ ~~~~~~ ~~~~~~~~~ ~~~~ ~~~ ~~~~ ~~~~~~ ~~~ ~~~~~~~~~, ~~ ~~~ ~~~~~~~~ ~~~~~~~~-~~~~~~~ (~~~~~~ ~~~~~~~ ~~~ ~~., ~~~~ ~~~~~~ ~~~~~ au pied de ~~~ ~~~~~~~ ~~~ ~~’~~ ~~~~~~ ~~~~~ ~~~ ~~’~~~~~~~, ~~~ ~~~~~~~~~ ~~ ~~’~~~ ~~~~~ ~~~~~~ ~~’~~~~~~ ~~~~~~ ~~~~ ~~’~~~~~~ “~~~~~ ~~~~~~~~~” (~~~ ~~~~~~ ~~~~ “~~’~~~~~~ ~~~~~ ~~~~~, ~~~ (donc) bien obligé ~~~ ~~~~ ~~~~~~~…”)). ~~~ ~~~~~~ ~~~~~~, ~~~~~ ~~~ ~~~~~ ~~~ ~~~~~~~~~ ~~~~~ ~~~ ~~~~~~ ~~~ ~~~~~ ~~~ ~~~~~~~ ~~~~~~ ~~~ ~~~~~~-~~~~~ ~~’~~~~~~ ~~~~ ~~~ ~~~~~~~, ~~~ ~~~~ jours, ni n’ébranle ~~~ ~~~~~~~.\nvoir l’entrée du lundi 18 mai 2015 et son image dans Le Jour ni l’Heure


Dourioù etrebroadel - Wikipedia\nGraet e vez dourioù etrebroadel eus an holl dakadoù morel ha n'int ket dindan beli ur riez, p'eo an "dourioù dindan beli ur riez aodel" an termen kontrol. Meurvorioù, morioù ha dourioù ha n'int ket dindan al lezenn etrebroadel (gwir ar mor amañ) a zo anvet an donvor pe ar c'heinvor pe ar mare liberum (latin : ar mor frank).\nDiouzh ma peller eus an aodoù e tigresk gwirioù ar riez aodel hag ez eus meur a dakad morel meur a wir dibar warno :\nan dourioù diabarzh\nar mor tiriadel\nan takad-mor tost\nan takad armerzhel forc'hus\nar plateiz kevandirel\nan donvor (pe ar mor don pe ar c'heinvor pe ar "mare liberum"), an takad-mor etrebroadel eo hemañ ivez.\nPep a vag pe lestr a c'hell merdeiñ en donvor (hag en takad-mor etrebroadel) hep bezañ graet un emglev gant ur riez. An danvezioù naturel ma kaver e-barzh n'int ket perc'hennet gant riez pe riez hag ez eus teir pennaenn enskrivet e gwir ar mor :\nfrankiz ar merdeiñ\nfrankiz ar pesketa\nfrankiz ar gournijal\nBigi ha listri a chom dindan lezennoù staget ouzh riez o banniel broadel. Koulskoude, pep a riez a c'hell mont a-enep al listri implijet evit ar ar morbreizherezh ha kenwerzh ar sklavourien diouzh e intrudu.\nEmglevioù war lezennoù ar mor[kemmañ | kemmañ ar vammenn]\n1856 : Londrez Emglev diwar-benn berzidigezh ar c'hourserezh\n1972 : Londrez Emglev diwar-benn diarbenn saotrerezh ar mor (MARPOL)\n1984 : Emglev diwar-benn Lezenn ar mor (LOS)\n1992 Emglev diwar-benn liesseurtegezh bevoniel (CBD), dreist-holl mennadoù 12-13, o tennañ d'an ekosistemoù dourel treuzharzhel.\n1997 : Aozadur ar Broadoù Unanet Emglev diwar-benn implijoù er-maezh ar merdeiñ en hentoù merdeiñ - nann-degemeret ez-ofisiel\nAdtapet diwar « https://br.wikipedia.org/w/index.php?title=Dourioù_etrebroadel&oldid=1942624 »\nGwir ar mor


Kroc'hen Azen, Kroc'henig er yezh komzet, zo ur gontadenn-bobl europat hag a zeu eus ar Grennamzer. Testeniekaet eo evit ar wech kentañ er XVIvet kantved e-barzh an oberenn Propos rustiques skrivet e 1547 gant ar Breizhad Noël du Fail.\nDastumet ha kempennet eo bet gant kalz skrivagnerien goude, en o zouez gant ar Gall Charles Perrault, embannet gantañ e 1694, ha lakaet goude en dastumad Les Contes de ma Mère l'Oye e 1697. Tennañ a ra ivez d'ar gontadenn Allerleirauh ("Feurioù-a-bep-seurt") e dastumad ar vreudeur Grimm e 1812.\n3 Lennegezh vrezhonek\nWar an hevelep danvez e c'haller lenn Merc’h ar Roue Spagn, e Kontadennoù ar Bobl Fañch an Uhel : « ...an deiz war-lerc’h e komzas arre d’e verc’h a zimeziñ dezhañ, met da-vat, hag e-pad eizhtez ne roas peoc’h ebet dezhi gant ar gaoz-se ».\nUn nebeud filmoù zo bet savet diwar troioù-kaer Kroc'henig :\nPeau d'Âne, film mut savet gant ar Gall Albert Capellani e 1904 ;\nPeau d'Âne, film gant Albert Capellani e 1908 ;\nPeau d'âne, film war gant ar Breizhad Jacques Demy, troet e1970.\nAdtapet diwar « https://br.wikipedia.org/w/index.php?title=Kroc%27hen_Azen&oldid=1918153 »\nDernière modification le 11 Kzu 2021, à 09:25\nKemmoù diwezhañ degaset d'ar bajenn-mañ d'an 11 Kzu 2021, da 09:25.


Tachennoù labour Ofis ar Brezhoneg\nDiwar an tachennoù labour amañ da-heul en deus frammet Ofis Publik ar Brezhoneg e 5 servij :\n1) Anavezout stad ar brezhoneg diouzh ar gwellañ\nGant Arsellva implij ar yezhoù e vez dastumet ha dielfennet an holl roadennoù sokioyezhoniel a denn d'ar brezhoneg. Diwar an dielfennadurioù-se e c'haller didermenañ en un doare sklaeroc'h stad ar brezhoneg (niver ar gomzerien, pleustr ar yezh er gevredigezh...) hervez ar gennadoù obererezh hag an tiriadoù. Diazezet eo labourioù Arsellva implij ar yezhoù war ar brezhoneg evel m'emañ evit gwir en deiz a hiziv. Mont a raint d'ober ar sichenn ret-holl evit lakaat e plas oberoù efedus e-sell diorren ar brezhoneg.\n2) Talvoudekaat glad yezhel Breizh\nLodek e pinvidigezh yezhel ar bed eo glad ar brezhoneg, dre skrid pe dre gomz. Gant stad ar brezhoneg hiziv an deiz emañ ar glad-se en arvar, daoust ma’z eus ur goulenn kreñv er gevredigezh evit ma vefe miret ha talvoudekaet. Servij Glad Yezhel an Ofis Publik a emell peurliesañ (ha n'eo ket hepmuiken) eus ar reizhekaat anvioù-lec'h hag anvioù-tud e brezhoneg. Kenlabourat a ra gant an tiez-kêr hag ober enklaskoù war an dachenn a-benn skoueriekaat skritur an anvioù-lec'h. E 2004 eo bet embannet gant an Ofis Publik ar gartenn-hent kentañ eus Breizh e brezhoneg.\nUn danevell dave\n3) Treiñ hag aliañ\nNiverus-kenañ eo ar goulennoù treiñ a denn d'ar brezhoneg. Evit bezañ e-tailh da respont d’ar goulenn, ha diouzh ar gefridi zo bet fiziet en Ofis Publik a-benn diorren ar brezhoneg, e ra ar servij Treiñ-Aliañ war-dro ar goulennoù treiñ galleg-brezhoneg. Forzh peseurt skrid a c'hall bezañ troet gantañ, nemet ne ra ket war-dro skridoù lennegel. Labourat a ra war lec'hiennoù Internet ivez pe war skorioù kehentiñ all, panellerezh hag all. Gant ar servij-se e vo aliet ivez kement den pe aozadur en deus c'hoant da lakaat e plas un divyezhegezh a-zoare.\n4) Skignañ ar c'heriaoueg rekis evit implij ar brezhoneg er vuhez a-vremañ\nTermBret, Kreizenn Dermenadurezh an Ofis Publik, a ra war-dro geriaoueg ar yezh. Pouezus eo reiñ tu d'ar vrezhonegerien da implijout o yezh en holl doareoù ar vuhez vodern. Ul labour skoueriekaat a vez sevenet gant TermBret eta, d'ar brezhoneg da vezañ implijet e kement tachenn nevez a zigor dirazañ. Geriaouegoù arbennikaet niverus, anezho frouezh ul labour a-stroll, a vez embannet bep bloaz gant TermBret.\n5) Difraostañ tachennoù nevez d'ar brezhoneg\nGant an Ajañs Diorren e c'hall an Ofis Publik chom liammet bepred ouzh kevredigezh Breizh en he fezh. He labour eo diambroug kevelerien (aozadurioù pe tud prevez) o deus c'hoant da implijout ar yezh, kalz pe nebeut.\nAr c'houlzad « Ya d'ar Brezhoneg » a laka da wir al labour-se da ziorren ar yezh er gevredigezh. Digor eo ar c'houlzad-se d'ar gennad prevez, d'ar c'humunioù ha d'ar strolloù kumunioù, gant ar memes soñj atav : lakaat santimant an darn vrasañ eus an dud, zo tomm ouzh ar brezhoneg, da dremen er pleustr. An Ajañs Diorren a genurzh ivez brudadeg vloaziek ar c'hentelioù evit an dud deuet, ha diwar goulenn Kuzul-rannvro Breizh ez aoz Prizioù Rannvroel Dazont ar Brezhoneg.\nHa labourat a ra ivez an Ajañs Diorren evit frammañ ha diorren an deskadurezh divyezhek en Akademiezhioù Roazhon ha Naoned.\nTeul kelaouiñ e brezhoneg.


Yezh treger. Simpl hag eeun, aes da vout komprenet gant an dud.\nAnv ar pezh : Ar bern keuneud\nBloavezh : 1964\nAr plac’h yaouank\nA beb tu d’ar bern keuneud : daou zen enebour hag o bugale o vont da zimeziñ.\nEmañ Erwan o labourat, gant e vab Herve. Emaint o sevel ur bern keuneud. Ne fell ket d’an tad bezañ spiet gant an amezeien hag ar bern keuneud zo evel ur vogerenn.\nEn ti all emañ Vetig, ur plac’h yaounak. Lâret a ra da Herve emañ he zad o vont da feurmiñ e di-feurm, hag ar plac’h da ginnig d’ar paotr dimeziñ asamblez. An tad ne vo ket a-du, ret e vo komz dezhañ, met Herve n’eo ket gwall galonek...\nBenn ar fin, ar jeu zo bet etre an daou familh dek vloaz’zo ne sell ket ouzh ar re yaouank : e akord e ro an tad hag an daou zen yaouank zo ken laouen da zimeziñ.\nEn-dro d’un toullad fagodennoù keuneud.\nDilhad labour-douar gante.\nSkrivet d’an 3 a viz C’hwevrer 1964\nEvit gwelout dornskrid niverelaet ar pezh-c’hoari :\nTi-Embann : Al Liamm. no 388. Bloavezh : 2011.


Konan II (dug Breizh) - Wikipedia\nKonan II (dug Breizh)\nKonan II, dug Breizh, a oa ganet e Roazhon er bloaz 1030, hag a voe dug eus 1040 betek e varv en 1066.\nDarn eus roueed ha Duged Breizh o doa komprenet e vije aesoc'h da Vreizh mirout he frankiz ma vije kresket un tamm mat etrezek ar sav-heol. O fal oa eta gounit douar, da vihanañ betek ar stêr Vezven, da lavarout eo betek kêrioù Laval hag Añje. Konan II a voe unan eus ar re-se.\nNe oa nemet tri miz pa varvas Alan III e dad. E vamm, Berta, a renas da gentañ en e lec'h. Met Eozen Pentevr, e eontr, breur Alan, a gemeras ar bugel. Menoz Eozen oa, hep mar, bezañ dug e-unan. Eneberezh tud uhel all, dreist-holl Jafrez kont Roazhon, a viras outañ da gaout e c'hoant. Konan a voe kurunennet e 1048, pa ne oa nemet 8 vloaz. Ne renas e gwirionez nemet pa voe deuet d'an oad a 15 vloaz echu. Kerkent e rankas ober brezel da Eozen. Hemañ a voe trec'het e 1057. Neuze e voe ret ober brezel da Jafrez, mab Eozen. E 1062 hepken e voe graet ar peoc'h. Neuze e c'hoarvezas un dra iskis a-walc'h. Gwilherm, dug Normandi, a felle dezhañ bezañ ivez mestr Breizh. Konan, dug Breizh, a felle dezhañ bezañ ivez mestr Normandi. Pa voe gourc'hemennet da Gonan gant Gwilherm dont da douiñ sentidigezh outañ, Konan a roas urzh da Wilherm reiñ dezhañ Bro-Normandi, ha mont kuit da gemer Bro-Saoz ma karje: edo Gwilherm oc'h aozañ an dilestradeg e Bro-Saoz. Ha Konan da gerzhout diouzhtu betek Dol, a oa dalc'het gant Riwallon, mignon da Wilherm. Gwilherm a zeuas da sikour Riwallon. Konan a gilas. Gwilherm, o krediñ en doa bet aon razañ, a zistroas d'e vro. Ha Konan da zont adarre, da gemer Dol, ha da gas e arme dirak Kastell-Gontier.\nMarv Konan[kemmañ | kemmañ ar vammenn]\nHervez ar brud, Gwilherm a gargas un trubard da lakaat kontamm e korn-chase, brid-marc'h ha manegoù Konan. Mervel a reas an dug d'an 11 a viz Kerzu 1066..\nDiaes-tre eo krediñ an istorioù-se, ken niverus, a dud kontammet. N'eus forzh penaos, ne vo anavezet ar wirionez biken. Pezh a zo, Konan a oa yaouank-flamm pa varvas. Er bloaz-se, Gwilherm a zouaras e Bro-Saoz hag a drec'has ar Saozon en Hastings. An huñvre gaer, sevel ur Stad vreizhek bras ha galloudus, a voe diskaret, ha diwar neuze ne voe spi ebet evit Breizh nemet klask tennañ he mad diouzh an tabutoù etre Bro-Saoz ha Bro-C'hall.\n↑ [Howarth, 1066: The Year of Conquest]\nArthur de La Borderie Histoire de Bretagne: Tome troisième Le règne du duc Conan II pages 14-23. Réédition Joseph Floch Imprimeur Éditeur à Mayenne (1975).\nAlan III Dug Breizh\n1040 – 1066 War e lerc'h:\nAdtapet diwar « https://br.wikipedia.org/w/index.php?title=Konan_II_(dug_Breizh)&oldid=1988528 »\nKemmoù diwezhañ degaset d'ar bajenn-mañ d'an 25 Ebr 2022, da 16:35.


Pajenn:Caer - Pevar Aviel.djvu/71 - Wikimammenn\nPajenn:Caer - Pevar Aviel.djvu/71\nPareans eun den kemeret gant an diaoul. Pareans mamm-gaer Per ha calz re all e Capharnaum hag er Galilee. (S. Vaze, VIII, 14-17 ; IV, 23-25 ; S. Marc, I, 21-39 ; S. Lucas, IV, 31-44).\nMont a rejont e Capharnaum. Da zeveziou ar Sabbat, Jesus a iea er synagog hag a gelenne anezho. Estlammet oant gant he gelennadurez, rag kelen a rea evel unan hag hen deus galloud, ha n'e ket evel an doctored. Hogen, bez' ez oa en ho zynagog eun den kemeret gant eur spered hudur, a ioa eat an drouc-spered en he gorf, hag ec'h en em lakeas da ioual gant eur vouez crenv : « Lezit ac'hanomp. Petra falvezit diganeomp, Jesus a Nazareth ? Ha deut oc'h evit hor c'holl ? Me ' c'hoar piou oc'h : c'houi eo Sant Doue. »\nJesus a c'hourdrouzas anezhan en eur lavaret : « Tav ha kea euz an den-ze. » Neuze ar spered hudur he fourgassas, he strinkas d'an douar, e creiz an dud, hag a ieas er meaz anezhan en eur daoler eur iouaden vras, mes eb noazout d'ezhan.\nAn holl a oue souezet ha spontet hag a c'houlenne an eil digant egile : « Petra eo an dra-man ? Petra eo ar gelennadurez nevez-man ? Setu e kemenn gant galloud ha nerz d'ar sperejou hudur hag e sentont outhan, hag ez eont kuit. »\nHag he vrud a en em skignas dioc'htu dre holl vro ar Galilee.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/71&oldid=123333 »


Ebrel | 2012 | Soubenn ar geek\nDielloù evit Ebrel, 2012\nPosted in Filmoù on Ebrel 30, 2012 by geekezig\nThe Conspirator a zo film diwezhañ Robert Redford ha n’eo ket bet deuet er-maez er sinema er c’hwec’hkorn. Marteze abalamour d’ar prantad istorel (n’eo ket anavezet kaer) pe d’ar stumm : ur film-prosez eo.\nMa, petra ‘zo kaoz neuze? Kregiñ a ra ar film an devezh m’eo bet muntret Abraham Lincoln. Diouzhtu e fell da vinistr an arme kavout tud kablus a-benn sioulaat ar bobl. Kavet e vez un toullad paotred eus ar Su a zo bet o kemer perzh er muntr ha dreist-holl Mary Surratt, katolikez pinvidik (perc’henn war tiez ha tachennoù) hag eveljust eus tu ar su.\nDegemeret he deus bet paotred eus ar strollad en deus lazhet Lincoln peogwir e oant mignoned he mab. N’ouzer ket mat peseurt perzh he deus bet en afer ha petra a ouie eus raktres he mab. N’eo ket se a zo pouezus a-benn ar fin. Ar pezh a zo pouezus a zo ar fed e vefe bet barnet ar plac’h-se gant soudarded ha n’eo ket gant tud ordinal. Anat eo e oa bet dibabet adalek ar penn-kentañ disoc’h ar varnadenn.\nKlasel-tre eo ar film, soñjal a rae din e vefe muioc’h en stumm ur “saga” bammus, met n’eo ket peogwir e chom kalz tro-dro d’ar prosez eveljust. Anzav a ran on bet tapet gant an istor, dianav penn-da-benn evidon.\nSpontus eo istor ar plac’h-se, ha dreist-holl skeudenn ar Stadoù-Unanet hag ho gouarnamant na zouje ket eus he zestennoù diazez adalek ar penn-kentañ… Abalamour d’ar brezel eveljust met memestra…\nUr film dedennus.\nW.i.t.c.h. 1×1 Halloween\nPosted in Levrioù bannoù-treset on Ebrel 30, 2012 by geekezig\nAn deiz all e oan o sellet ouzh un abadenn gozh eus Roadstrip e-lec’h ma oa kaoz eus un diskouezadeg Skydoll, aterset e oa Alessandro Barbucci e-barzh ha neuze e voe meneget W.i.t.c.h. Aze e teuas da soñj din ec’h ampresten ar gelaouenn digant merc’hed el lise a-benn lenn ar bannoù-treset ha kompren a ran gwelloc’h perak e plije din ^^\nMa, un degouezh a-feson eo bet pa ‘m eus gwelet e oa erruet levrenn gentañ ar rummad el levraoueg (d’am meno n’em boa ket bet lennet penn-kentañ an istor biskoazh).\nUl levrenn digoradur klasel eo Halloween : gwelet e vez Will (an harozez bennañ) oc’h erruout en ur gêriadenn nevez. Ober a ra anaoudegezh gant ur strollad merc’hed er skolaj. Buan e vefont karget da zifenn “un dra bennak” (ur voger, met n’eo ket gwall sklaer c’hoazh) a-drugarez da nerzh an elfennoù (dour, tan, aer, douar).\nUn istor galloudoù da vestroniñ, mignoniezh ha skolaj koa! N’eo ket gwall luziet met efedus ha plijus eo, hag anzav a ran e plij kalz an tresadennoù din, a glot mat gant stil Disney eveljust. Aaaah, na pegen dreist e vefe bet kaout seurt traoù da lenn pa oan 10 vloaz! ^^\nUr skrivagner dister a-walc’h eo Hall Hamilton, mont a ra da dediañ e levr en ur gêriadenn un tamm souezhus lec’h m’eo c’hoarvezet traoù spontus pell zo. Emañ e wreg o c’houlenn digantañ skrivañ ul levr sorserezed ouzhpenn a-benn kaout arc’hant ha sheriff ar gêriadenn o kinnig dezhañ ur raktres levr da skrivañ asambles. Ne fello ket dezhañ selaou araok na hunvrefe eus traoù iskis…\nSantet e vez eo prederiet Francis Ford Coppola gant a bep seurt traoù abaoe un toullad bloavezhioù, an amzer o tremen en o-zouez. Kaoz ez eus ivez eus an awen evit un arzour (dre an hunvreoù evit haroz ar film Twixt)…\nE gwirionez em eus kavet e oa un toullad mennozhioù mat er film hag e oa prantadoù fentus (daoust ma ne gleven den all ebet o kavout-se fentus er sal…). Domaj eo e vefe ken vil “bed an hunvreoù” ur spont…\nN’em eus ket kavet Twixt ken iskis ha Youth Without Youth em boa kavet poanius-tre met ret eo anzav n’eus pal resis ebet kennebeut… Iskis!\nPosted in C'hoarioù video on Ebrel 30, 2012 by geekezig\nEvel boaz em eus lakaet pellik evit echuiñ gant ur c’hoari. Ret eo lârat ne c’hoarian ket bemdez hag un hanter-eur bep tro, tamm-pe-damm. Lakaet ‘m eus tro 52 eurvezh evit echuiñ ar c’hoari am boa kroget nepell goude ma vefe deuet er-maez d’an 18 a viz Du 2011.\nMa, n’eo ket grevus!\nKregiñ a ra an traoù en ur gêriadenn war un enezenn en oabl. Studier omp er skol a-benn bezañ “marc’heg” (evned a vez implijet evit beajiñ ha n’eo ket kezeg 😉 ), Zelda a zo hor mignonez, un aergelc’h peoc’hus ha leun a livioù…\nEveljust e vo klasel an traoù da c’houde : mont da glask tammoù “kartenn” evit dizoloiñ ar bed a zo dindan an oabl, kavout ur benveg sonerezh, sikour tud, kreñvaat ar c’hleze, kavout lodennoù un ton sonerezh… Ret e vo beajiñ un tamm pep lec’h, mont e lec’hioù disheñvel hag all. Plijet kaer on bet gant an istor hag an aergelc’h dre vras. Fromus-tre ‘m eus kavet ar prantad ur wech digoret dor an amzer zoken (goude bezañ echuet da greñvaat ar c’hleze, araok klask sonenn an haroz)…\nE gwirionez e plij din an darempredoù a zo etre Link ha Zelda er c’hoarioù diwezhañ. Startik eo kustumiñ d’ar wiimotion plus (marvet on 3 gwech araok kompren penaos lazhañ ur skulltula T-T), ur wech boaz e tremen mat an traoù. Un tamm hegasetoc’h on bet gant ar c’hamera a ranker plasañ reizh en-dro ordin, al lammoù otomatek (da gustum e plij-se din met aze on kouezhet meur a-wech e toulloù peogwir e oa plaset fall ar c’hamera ha marvet e plas lammat…), nijal ‘m eus kavet torr-penn (anat ne nijet nemet evit mont betek ul lec’h resis, n’eus ket prantadoù “hey, mont a ran forzh pelec’h da welet” evel e-barzh Wind Waker…) hag implij an delenn n’eo ket anat (tamm ebet.). Berr awalc’h eo an donjonoù (tourioù-meur? kestell?), an enebourien-fin n’int ket re start da drec’hiñ kennebeut, plijet spontus on bet gant templ “indian”, bag ar morlaeron… Ar startañ (ha nec’husañ) a zo ar prantadoù e bed ar speredoù pe bredva evel m’eo disoc’het ur gaozeadenn war dwitter ^^ (psysalis e galleg), e-lec’h ma ranker kavout 15 “daerenn” evit uhelaat hor spered, evelse e kaver un dra a sikour da vont war-raok (ha da gavout un donjon nevez) ha bezañ delezek da glask warlerc’h ar flamenn a welao hor c’hleze. Brav eo ar sonerezh, dipitet on bet un tamm gant an hini drouk (estreget er fin ^^). Fay a zo torr-penn un tamm (aha, un daerenn pe ziv a oa war ma dremm pa voe poent dispartiañ koulskoude!), domaj eo na vefe ket bet reizhet an tu torr-penn a gemenn pep tra “kavet o peus ur rubi!” “dastumet ho peus un amprevan!” (se ‘oa torr-penn dija e-barzh Twilight Princess) >< met n’eo ket traoù dramatek.\nCheñchamantoùigoù a zo : tu ‘zo da redek! pa reer ur striv e tispigner energiezh, ret eo gouzout chom a-sav neuze, pe tapout bleunioù bihan a ro energiezh en-dro, ar memes sistem a zo gant an oksigen en dour (un tamm evel Super Mario 64 ma fell deoc’h).\nDastumet e vez amprevaned ha teñzorioù bihan evel e c’hoarioù all zo eus ar rummad. Tu ‘zo da werzhañ anezho a-benn kaout gwenneien pe c’hoazh implijout anezho : an teñzorioù evit gwellaat o armoù (ya, ur stal a zo evit kempenn ha gwelaat an dafar!), an amprevaned evit gwellaat an dourennoù apotiker (kalz muioc’h eget kustum a zo). Hag armoù nevez a zo zoken (met miret eo bet ar skourjez a gaven ken dreist e-barzh Spirit Tracks! Indiana Link Jones style!) Un niver a blasoù resis hon eus er sac’h, ret eo dibab petra kas ganeomp neuze. Ar skoedoù a wanna tamm-ha-tamm (terriñ a reont zoken) ha perzhioù disheñvel o deus (koad a zo bresk pa vez tan, houarn bresk pa vez tredan…) Ret eo gouzout dibab hon dafar hervez al lec’h neuze. Un toullad perzhioù nevez n’int ket displijus a gav din. N’eus feunteun boudiged ebet avat! (merzet em eus se er fin tout pa oa un ton sonerezh hañval eus hini Fairy Fountain ^^)\nEchu eo gant ar skramm ehan ivez. Un doare dibab armoù ha dafar “buanoc’h” a zo met c’hwitet eo (e-kerzh un emgann e kendalc’h ar re drouk da dagañ ar pezh a c’hall lakaat da zibab an arm fall.). Blaz Ōkami ‘m eus kavet gant daou dra resis : n’eus ket tu da saveteiñ forzh pelec’h ken, bez ez eus delwennoù ur wech an amzer evit en ober ha tech adimplij ar memes boss meur a-wech (“le banni” hañ…), se ‘zo domaj.\nLennet ‘m eus tud o klemm e keñver ar bed a zo bihan awalc’h… Me ‘m eus kavet plijus an tu-se. Ret eo distreiñ da lec’hioù zo, un doare redi da sellet pishoc’h, da glask mont pep lec’h. Hag e fin ar c’hoari e kave din e oa brav an dachenn memestra… Evel boaz ez eus traoù skañvoc’h ivez : sikour tud (mont da gerc’hat traoù evito, traoù evelse), klask warlerc’h “kuboù an doueez” evit diskoachañ teñzorioù (arc’hant pe traoù evit gwellaat/aesat ar c’hoari) hag all.\nHopala, un dispac’h a zo ivez : komz a ra Link! Na rit ket bil, ne vez ket klevet o komz met da vareoù zo e vo tu da zibab peseurt respont a reer d’an dud a gaoze ganeomp, d’am soñj n’en deus-se efed ebet war ar c’hoari met fentus eo. Mod all eo iskisoc’h c’hoazh ar c’haracter desing eget e-barzh Twilight Princess evidon met bon ^^ n’eo ket gwall dra. N’eus ket goron/zora dre ret, plijus eo gwelet boudoù all ha gwelet tres “ar vojenn” (tu ‘zo da zivinout Tour an Doueed a vo e-barzh Spirit Tracks, ar sheikah a zo aze bepred hag all).\nKalz plijadur ‘m eus bet o c’hoari, sioù en deus ar c’hoari, n’eo ket gwellañ hini ar rummad met un aergelc’h en deus hag e blas er rummad digudenn!\nPosted in Filmoù on Ebrel 29, 2012 by geekezig\nKenderc’hel a ran gant ar filmoù gant boudoù treoabl ^^\nAr wech-mañ em eus sellet ouzh Attack the Block. Ur film saoz a felle din gwelet met na veze ket skignet e saozneg…\nTremen a ra an traoù en ur c’harter paour e su Londrez, taget e vez Sam, ur glañvdiourez yaouank gant ur strollad krennarded. Dont a ra a-benn da dec’hout pa gouez un doare meteoritenn war ur c’harr e-kichen. Ur boud iskis a zo aze hag ar baotred a lazh anezhañ evit c’hoari. N’o deus ket soñjet e c’hallfe peurrest ar boudoù dont ivez…\nSimpl a-walc’h eo an istor evel ma welit. Ha dispar an doare m’eo bet graet ar boudoù treoabl, diskrivet mat er film : “wolf-gorilla motherfuckers”. Un aktour en ur gwiskamant eo hag adlabouret eo bet un tamm al liv hag ar c’horfeztaol (lakaomp…). Santet e vez ne oa ket kalz arc’hant met servijet en deus en un doare efedus ha kredabl (perak ne vez ket komprenet-se evit ar filmoù o deus ur bern arc’hant??!!). Un drugar neuze. Ouzhpenn-se ez eus ur souezhadennig e petra ‘oa ar boud kentañ ha kouezhet on er pech, laouen e oan o kaout souezhadennoùigoù en istor ivez 🙂\nDa c’houde ez eus kalz fent, c’hoarzhet em eus kalzig gant frazennoù dreist. Prantadoù plijus-tre a zo ivez, e ranndi Sam da skouer, peadra da gavout plijus an tudennoù en un doare soutil. Prantadoù gwadek a zo ouzhpenn (graet mat ha heugus ^^”) ha sonerezh doare rap eveljust met a glot mat hag a ro un aegerlc’h plijus. Aon em boa un tamm abalamour marteze d’ar filmoù gall “banlev-skiantfalziti/spont/meoarme” a vez c’hwitet alies. Met aze ‘m eus bet plijadur spontus, me gav eo ur film skrivet mat ha deuet brav a-fed teknik ouzhpenn. Daoust d’an istitloù galleg dre ret (n’eus dibab all ebet war an DVD) a zo nul a-walc’h (brav eo kaout c’hoant ober gwirheñvel ha “levban” (aha, plijout a ra din ober dres ar pezh a rebechan :p) met aze ne ya ket tamm ebet…) e kuzulian digudenn Attack the Block!\nNoé 1 – Pour la cruauté des hommes\nPosted in Levrioù bannoù-treset on Ebrel 29, 2012 by geekezig\nAbaoe pell emañ Daren Aronofksy o labourat war ur raktres film diwar-benn Noe, tudenn ar bibl. Poan en deus o lakaat ar raktres-se da wir avat. Evel evit The Fountain un toullad bloavezhioù zo en deus divizet labourat war ul levr bannoù-treset ivez, en ur c’hortoz e teufe ar film da wir…\nFentus a-walc’h eo bed Noé, peogwir e klot gant ar pezh a anavezer (ha c’hoazh, el levrenn-mañ n’eo ket ar pezh a zo anavezet ar muiañ moarvat) en ur bed a lak da soñjal e filmoù “post-apokaliptek”, c’hoarioù video (ur meskaj etre God of War hag Assasin’s Creed marteze?…) Ur meskaj a ya mat en-dro a-benn ar fin!\nNoe a zo dizesper un tamm en ur bed hep plant na boued na netra. Un deiz e krog da welet traoù, soñjal a ra dezhañ eo kemennoù a-berzh “ar C’hrouer” (n’eus meneg ebet eus Doue). Mont a ra neuze da welet e dad-kozh war menez Ararat. Mont a ra kuit gant e familh, ret eo dezho tec’hout rag un arme a dud kollet o spi ganto hag an aeled bet “skarzhet” goude m’o defe sikouret Adam hag Eva (un tamm doare Golem a reont). Echuiñ a ra an traoù pa gompren Noe e vo ret dezhañ sevel un arc’h.\nPeder levrenn a vo war a seblant, setu n’eo nemet un digoradur. Un toullad traoù a dremen memestra, lennet e vez buan ha komprenet mat personelezh Noe ha Sem (e vab henañ, a zo dous hag a fell sikour an holl).\nPerzh dibar Noé a zo eveljust an tresadennoù, kaer-eston, ur bam. Al livioù, an tudennoù etre manga ha komiks… Ul labour kaer hag a sikour da grediñ er bed-se ha da gaout c’hoant gouzout hiroc’h!\nPosted in Filmoù on Ebrel 28, 2012 by geekezig\nDispar a gavan mennozh diazez Cowboys & Aliens, meskañ western ha skiant-faltazi. N’ouzon ket peseurt den sod en deus bet ar mennozh dreist/droch-se. Ma, n’em boa ket kredet mont da welet ar film er sinema avat, ‘m eus ket soñj mat perak. Kregiñ a ra ar film en un doare plijus a-walc’h, Jake a zihun hep kaout soñj eus ar pezh a zo c’hoarvezet gantañ met un dro-vrec’h iskis-tre a zo gantañ ha gloazet eo… Mont a ra d’ar gêriadenn nêsañ ha prestik e vo taget gant tud tre-oabl iskis, skrapet e vo ul lodenn eus an dud. Al lodenn gentañ-se a zo blaz ar c’hevrin hag ar western klasel ganti, n’eo ket displijus. Domaj eo e vefe start kaout c’hoant gouzout petra c’hoarvezo gant an tudennoù, poanius eo kavout anezho dedennus/plijus. Setu perak e teu da vezañ start spontus an traoù un tammig araok fin an eurvezh kentañ… D’ur mare bennak eo bet kollet mik ma evezh ha war-lerc’h e oa an haroz o kaout un doare “beaj kevrinek” a-drugarez d’an indianed… *huanadenn* Gouzañvet ‘m eus kalz e-pad peurrest ar film (d’ur mare zo e sellen ouzh an horolaj : 11eur19, ma, dek munut a chom tamm pe damm. Pemp munut warlerc’h : 11eur15, AAAAAAAAAAAh!!! T-T N’on ket distroet en amzer dremenet siwazh met re a c’hoant e yafe an traoù war-raok…), n’em boa tamm c’hoant ebet da c’houzout petra c’hoarvezfe. Spontus eo pegen c’hwitet eo Cowboys & Aliens peogwir n’eo ket dudius tamm ebet ha n’eo ket fentus kennebeut! Ijinañ a raen un dra farsus, ur bern traoù o tremen, kalz muioc’h a draoù droch un tamm lu abalamour d’ar meskaj bedoù met n’eus netra o tremen. Tamm ijin ebet a-dreñv ur mennozh diazez dispar. Trist on ! 😥


Jean-Jacques Susini (30 a viz Gouere 1933 e Aljer) a zo ur politikour gall, hag unan eus krouerien OAS.\nE 1948 ez eas e-barzh RPF, ur strollad politikel savet ha renet gant Charles de Gaulle. E tu dehou ar strollad e oa Susini, hag unan eus a re a felle dezho ma vefe aozet un taol-reveulzi a-enep d'ar IVre Republik. Dipitet e voe gant RPF, neuze e tostaas ouzh ar strollad eus an tu-dehou pellañ anvet Jeune Nation ha goude-se e savas e strollad, anvet Mouvement national étudiant.\nE 1959 e voe Jean-Jacques Susini prezidant Kevredigezh hollek studierien Aljeria (galleg : Association générale des étudiants d'Algérie). Harzet e voe e miz Genver 1960 goude sizhunvezh ar bardelloù ha bac'het e voe e toull-bac'h la Santé.\nLaosket e voe da vont ha profitañ a reas evit mont da repuiñ e Madrid (Spagn) gant ar jeneral Raoul Salan, Pierre Lagaillarde ha Joseph Ortiz. Eno eo e kroujont OAS. Susini a oa e penn rann an Obererezhioù Psikologel hag ar Propaganda (galleg : Action psychologique et la propagande, APP). Distreiñ a reas da Aljer d'an 22 a viz Ebrel 1961 da vare pustch ar Jeneraled. Pa c'hwitas an emsavadeg e tec'has war-du Italia d'an 20 a viz Gouere 1962. Eno e chomas e-pad pemp bloaz, dindan un anv faos.\nDiv wech e voe kondaonet d'ar marv dre zesfailh gant Lez surentez ar Stad, abalamour ma oa bet ezel eus OAS hag abalamour ma oa bet unan eus aozerien ar gwalldaol a-enep da de Gaulle e menez Faron (Toulon), e miz Eost 1964. Ur vombezenn a oa bet kuzhet e-barzh ur jarl, ne darzhas ket ha dizoloet e voe un nebeud deizioù goude. Hervez Jacques Delarue (L'OAS contre de Gaulle, Fayard, 1994), e vije bet aozet ar gwalldaol gant Jean-Jacques Susini ha Gilles Buscia.\nDistaolet e voe e 1968 diwar un diviz kemeret gant Charles de Gaulle e 1968, asambles gant izili all OAS a oa bepred bac'het. Distreiñ a reas da Frañs, met harzet e voe en-dro e miz Meurzh 1970, dre ma soñje d'ar boliserien en doa aozet ul laeradenn. 16 miz e chomas en toull-bac'h a-raok bezañ didamallet.\nE miz Here 1972 e voe harzet en-dro ha lakaet en toull-bac'h 2 vloaz-pad evit bezañ aozet skrapadenn ha diankadenn ar c'horonal Raymond-Jean Gorel, hag a oa bet teñzorer OAS.\nE 1997 e lakaas e anv evit bezañ dilennet kannad e anv Front National e departamant Bouches-du-Rhône (4 pastell-vro), trec'het e voe gant Guy Hermier (PCF).\nJean-Jacques Susini, Histoire de l'OAS, La Table Ronde, 1964\nClément Steuer et Jean de Quissac, Susini et l'OAS, L'Harmattan, 2004\nAdtapet diwar « https://br.wikipedia.org/w/index.php?title=Jean-Jacques_Susini&oldid=1458787 »


Pour les éleveurs et leurs bêtes, le Salon de l'Agriculture demande de la préparation. © Radio France - Charlotte Coutard\nDiffusion du lundi 24 février 2020 Durée : 6min\nBetek disul ez eus gortozet seizh kant mil a dud, deuet da welet pevar mil loen. Ouzhpenn anevaled a vez da welet e dor Versailles. Standoù boued ha touristelezh a zo e-leizh, kement ha lakaat dizoloiñ broioù ha sevenadurioù ar vro. Breizh a vez kalz war-welet e saloñs Pariz. Lulu Moisan, bet animatourez natur e bro Fouen, a vo eno e-pad un nebeut devezhioù.\nRoc'h Plougastell : istor ur martolod marv\nUn den ha tri-ugent o deus klasket treiñ pezh a zo skrivet war ar rocʼh-mañ abaoe 1786. Bretoned ha tud eus broioù estrenn, Norvej pe Tailand da skouer, o deus kemeret perzh.\nDaou deuliad a zo bet dibabet gant ar jury, istorourien ha dilennidi e-barzh. Skrivet e vefe istor ur martolod hag e oa marv e-kerzh ur gorventenn. Disheñvel eo an div droidigezh. Noël René Toudic a zo unan eus ar re o deus gounezet ar genstrivadeg.


Pajenn:Marigo - Buez ar Saent.djvu/359 - Wikimammenn\nPajenn:Marigo - Buez ar Saent.djvu/359\nconvertissa an Hunnet, pere a oa tud payen ha barbar, hac a ree cals a zrouc hac ur ravaich bras er c’hanlon a Loreen. Gant ar sicour eus ar c’hraç, ha dre voyen e instructionou mad hac e zouçder admirabl, pehini a ravisse ar c’halonnou, e convertissas cals anezo ; hac, eus a vleizi arraget ma oant, o rentas douç evel oanet.\nAr Sant-mâ, goude beza coumbatet evit gloar Doue bete’r fin eus e vuez, a yeas da receo e recoumpans en eê, er bloaz 962.\nVanite ha fragilite ar bed so suffisant evit hon lacaat d’e zisprigeout hac evit ober deomp en em drei ous Doue. Grit avizou reflexion var an exemplou trist hoc’h eus guelet ebars er bed, hac e raïnt ar memes impression, var o speret, evel o deus graet var hini Sant Guibert.\nNetra eus a guement so er bed ne d’ê capabl da gountanti calon an den. Seul-vuy en deus a vadou hac a bligeadurezou, seul-vuy e c’hoanta caout. Ret eo eta ne ve quet crouet an den evit jouissa eus an traou crouet, pa na ellont quet e renta eürus. An eürussa den eus ar bed a sant penaus e vanq un dra bennâc d’e eürusdet, hac a zesir bepret ur mad bennâc all da zont ; ne guefot den var an douar hac a ouffe lavaret gant guirionez : ur veich em buez oûn bet countant parfetamant, ha va c’halon n’e deus desiret netra davantaich.\nGoude ma hor be jouisset eus ar pligeadurezou hac eus an enoriou hor boa clasquet gant quement a bres, en em degoutomp anezo. Quemense na lavarèn quet sclær did, o va ene, penaus e tlês disprigeout madou tromplus ar bed, ha penaus na dlees clasq da eürusdet nemet e Doue hebquen ? Ec’his ar voëziou, ar stariou, ar rivierou a red bepret, quen na zeuont d’en em arreti ha da reposi ebars er mor, evelse ivez va c’halon a so bepred direpos, agitet hac inquiet, quen na zeui da reposi enoc’h, o va Doue, ha d’ho possedi ebars an eê.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/359&oldid=134475 »


mont da hesk - Wikeriadur\nmont da hesk\nSavet diwar ar verb mont, an araogenn da hag an anv-kadarn hesk\nmont da hesk /Distagadur ?/\nDisec'hañ (diwar-benn an eien, an dourredennoù)\nEun dervez leun a zo m'eo aet ar puñs-glao da hesk. — (Abeozen, Dremm an Ankou, Skridoù Breizh, 1942, p. 89.)\nErruout a rejomp war vord ur stêr vihan aet da hesk pe dost, [...]. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 14.)\nNa reiñ laezh ken (diwar-benn al loened laezh, ar mammoù)\n(dre skeudenn-lavar) Mont da get\n« [...] ! Izold, n'eus netra er bed ken plijus hag ur stivell herrus ha sklaer he dour o redek dre ar pradoù ; d'an deiz ma 'z a da hesk, avat, ne chom mui nemet fankigell ha poultr ; evel-se gant ar garantez aet da get. » — (Langleiz, Tristan hag Izold, Al Liamm, 1958, eil emb. 1972, p. 188.)\nmont d'an hesk\ngalleg : tarir (fr)\nAdtapet diwar « https://br.wiktionary.org/w/index.php?title=mont_da_hesk&oldid=232439 »\nKemmoù diwezhañ degaset d'ar bajenn-mañ d'an 6 Meu 2017, da 20:03.


Oued - Wikipedia\nOued a dalvez « stêr » en arabeg (وادي distaget wādī en arabeg lennegel). An oued a zo ur red dour a gaver e Norzhafrika hag e-barzh ar rannvroioù dezerzhel. Ur red dour direizh eo. Kavet e vez dreist-holl er ranndirioù endoreizm An oued a kemer e vammenn-dour a-drugarez d'ar glaveier kreñv, met ral en Afrika. An ouedoù a vez alies a-sec'h met gallout a reont ivez bezañ leun a dour betek dic'hlanniñ diouzh an naoz. Ar Medjerda eo oued brasañ Afrika an Norzh.\nOued en Aljeria. E-kreiz ar skeudenn, al lodenn louet sklaer eo naoz an oued. Kreskiñ a ra ar glazur war ar ribloù hag ivez e-kreiz an naoz.\n↑ Endoreizm: An endoreizm a zo un termen hydrologiezh hag a arouez ar rannvroioù gant redoù-dour n'eont ket betek ar mor, abalamour d'an douar plat-tre. Tout ar pezh a c'hell bezañ glaveier hag a erru e-barzh ar redoù-dour-se ned a kuit nemet dre aezhenniñ.\nAdtapet diwar « https://br.wikipedia.org/w/index.php?title=Oued&oldid=1614969 »\nKemmoù diwezhañ degaset d'ar bajenn-mañ d'an 24 Gen 2015, da 12:50.


Région_Bretagne - Kuzul-rannvro nevez Breizh\n83 dilennad zo er vodadenn nevez (40 plac’h ha 43 faotr), en o zouez 52 (23 flac’h ha 29 faotr) hag a zo dilennet er rannvro evit ar wezh kentañ. Digoret e oa bet dalc’h kentañ ar respetad gant deanez ar vodadenn asambles gant ar c’huzulier yaouankañ. War roll-labour an devezh e oa : dilenn ofisiel ar prezidant hag ar vesprezidanted a sikouro anezhañ da lakaat ar politikerezhioù rannvroel e pleustr, sevel ar bodad pad.\nJean-Yves Le Drian a zo bet dilennet da Brezidant Kuzul-rannvro Breizh gant 53 mouezh (18 vot gwenn ha 12 vot evit Gilles Pennelle).\nGalloud seveniñ ar Rannvro zo gant ar prezidant hag ober a ra gantañ en he anv. Prientiñ a ra an divizoù a ginniger d’an dilennidi mouezhiañ warno ha lakaat a ra seveniñ an divizoù kemeret gant ar C’huzul-rannvro war-lerc’h, en ur gemer harp war servijoù melestradur ar rannvro. Atebek eo eus budjed ar rannvro.\nLoig Chesnais-Girard, Georgette Bréard, Gérard Lahellec, Forough Salami, Olivier Allain, Lena Louarn, Pierre Karleskind, Laurence Fortin, Jean-Michel Le Boulanger, Isabelle Pellerin, Thierry Burlot, Anne Gallo, Bernard Pouliquen, Anne Patault, Pierre Pouliquen : pep besprezidant zo karget eus un domani disheñvel. Grit anaoudegezh gant ar 15 besprezidant nevez hag o c’hargoù.\nBesprezidanted ha besprezidantezed nevez Rannvro Breizh hag o foltredoù\nAr bodad pad, savet eus ar vodadenn rannvroel, zo dilennet hervez ar mouezhiañ kenfeurel gant ar strolladoù politikel a zo er vodadenn. En em vodañ a ra ur wezh ar miz ha kemer a ra divizoù dre zileuriadur, evit lakaat an divizoù mouezhiet gant ar C’huzul-rannvro da dalvezout. Ar bodad pad nevez zo ennañ 27 kuzulier-rannvro : prezidant ar C’huzul-rannvro, ar 15 besprezidant ha 9 c’huzulier-rannvro eus ar muianiver hag eus an tu-enep.\n27 dilennad ar bodad pad\nDilennidi ar vodadenn\n83 c’huzulier-rannvro zo e Kuzul-rannvro nevez Breizh :\n53 sez evit al listenn "Pour la Bretagne avec Jean-Yves Le Drian" renet gant ar prezidant Jean-Yves Le Drian\n18 sez evit al listenn "Choaz Breizh" renet gant Marc Le Fur\n12 sez evit listenn ar "Front National présentée par Marine Le Pen" renet gant Gilles Penelle\nGwelet disoc’hoù dilennadeg-rannvro 2015\nUn eil dalc’h evit en em aozañ\nUn eil dalc’h a vo d’an 8 a viz Genver 2016 evit aozañ holl wikefreoù ar vodadenn nevez : degemer ar reolennoù diabarzh, krouiñ bodadoù labour tematek, statud an dilennidi (digolloù, stummadur...), dafar ar strolladoù politikel, anvadur an dilennidi en aozadurioù ma vez dileuriet ar Rannvro.\nLuc’hskeudennoù : Emmanuel Pain, Thomas Bregardis (photo prévisualisation video)\nadwelet an dalc’h staliañ e VOD war hor porched videoioù\nPublié le Friday, December 18, 2015


nedeleg – An ti da vont war-raok gant ar Brezhoneg\n15 Kerzu 2020 ~ kevredigezh Ti ar brezhoneg\t~ Ober un evezhiadenn\nNedeleg zo o tostaat. N’hellomp ket evit ar poent en em gavout asambles blam d’ar gonfinamant ha d’ar c’hovid. Skipailh Ti ar Brezhoneg a zo eurus da hetiñ deoc’h Nedeleg laouen d’an holl.\nSetu un nebeut profoù numerel eus hor perzh – teir kannaouenn Nedeleg da selaou\nUr ganaouenn gant Youenn Gwernig :\nUn ton tennet eus Les Chants de la Nativité en Pays Celtes :\nHag evit echuiñ ur ganaouenn Nadolig Llawen eus Bro-Gembre :\nNadolig Llawen = Nedeleg Laouen (e kembraeg)\nM’ho peus c’hoant profañ levrioù, pladennoù pe danvezioù deus Breizh, setu peder lec’hienn internet gwerzhet ganto produioù a-feson deus Breizh. Peadra d’ober profoù Nedeleg deus Breizh a-doare.\nLec’hienn internet Coop Breizh – levrioù, pladennoù, produioù deus Breizh\nLec’hienn internet Skol Vreizh levrioù e brezhoneg pe diwar-benn Breizh\nLec’hienn internet La Belle Iloise – boued-mir eus ar mor a galite\nLec’hienn internet Henriot – faienserezh Kemper – bolennoù, listri, telwennoù mod Breizh\nNeuze ! Na dortit ket ! Ha kit da furchal war al lec’hiennoù-man.


Vanikoro, en Inizi Solomon\nMonumant e koun La Pérouse\nVanikoro zo unan eus an inizi Solomon, en enezeg Santa Cruz (11° 37' su ha 166° 58' reter), er Meurvor Habask. Tost eo Vanikoro da Vanuatu. Un atoll kouralek eo, gant div enezenn vras ennañ, Banie ha Teanu.\nPoblet eo Vanikoro gant war-dro 800 den ha komzet e vez meur a yezh en enezenn.\nE Vanikoro e varvas an ergerzher gall Jean-François de La Pérouse hag an dud all a oa gantañ war e listri, e 1788. E 2005 e voe adkavet ar peñseoù eus an daou lestr-se, La Boussole ha L'Astrolabe, ha roudoù eus ur c’hamp war an douar a oa bet annezet gant an ergerzher e-pad meur a viz.\nVanikoro (kartenn, yezhoù), lec’hienn ur yezhoniour (galleg pe saozneg)\nAssociation La Pérouse\nAdtapet diwar « https://br.wikipedia.org/w/index.php?title=Vanikoro&oldid=1548735 »\nKemmoù diwezhañ degaset d'ar bajenn-mañ d'an 13 Gen 2014, da 09:59.


Plouha - Wikipedia\nAod Plouha e Brec'heg.\n4 541 ann. (2019)\n48° 41′ Norzh\n2° 56′ Kornôg / 48.68, -2.93\nkreiz-kêr : 108 m\nbihanañ 0 m — brasañ 109 m\nPlouha a zo ur gumun hag ur penn-kanton eus Breizh, e Bro-Oueloù hag e departamant Aodoù-an-Arvor.\n4.3 Prantad modern\n4.4 Dispac'h Gall\n4.5 XXvet kantved\n4.5.1 Brezel-bed kentañ\n4.5.2 Eil Brezel-bed\n6.1 Ya d'ar brezhoneg\n6.3 Prizioù dazont ar brezhoneg\nEmañ ar gumun etre Binig ha Pempoull. Bourk Plouha zo e-kichen ar mor (3 km) hag e kornôg Bae Sant-Brieg.\n"Beg ar C'hastell" eo an tornaod uhelañ e Breizh (104 m uhel) hag evel-just, a-hed an aod ez eus "gwenodennoù maltouterien" evit ober pourmenadennoù plijus (he zornaodoù zo un tammig heñvel ouzh reoù Iwerzhon).\nMeur a aod-traezh zo e Plouha evit neuial, c'hoari pe ober sport : aod ar Palud, aod Brec'heg, traezhenn Bonaparte (a-raok e oa anvet "ouf Cochat"), Ouf Gwin Zegal hag Ouf Porzh Moger.\nEtimologiezh (an hini gwirheñvelañ): an anv Plouha a zeufe deus ar gerioù "Plou-" (pleb) hag eus an anv "Aza" pe "Adda" (stum predenek an anv biblek "Adam"). An anv "Plouha" a zo bet implijet abaoe 1575.\nAn dud a zo anvet : Plouahad / Plouahiz - Plouhaez / Plouhaezed. (Daveoù a vank).\n- ouzh 1 : en gul e seizh mailhenn en aour, 3, 3, 1;\n- ouzh 2 : en glazur, e seizh bezantenn en aour, 3, 3, 1; e gab en aour\nAbaoe oadvezh an arem ha goude ivez e-pad oadvezh an houarn (roudoù a oa bet kavet : bouc'haloù ha mein benet) e oa tud o chom eno.\nAr wech kentañ a oa bet meneget Plouha a oa e 1198 met ar gumun a oa poblet abaoe pell.\nE-pad ar grennamzer (abaoe an XIIvet kantved) e oa renet al lec'h gant Konted Goueloù (gante e oa bet lakaet sevel iliz ar bourk da skouer).\nEtre ar XVvet kantved hag ar XVIIIvet kantved e oa bet renet gant aotrouien Rohan, Guemene, Montbazon...\nDa vare an Dispac'h bras a oa bet kreñv ar chouanerezh e Plouha. E miz meurzh 1794 e oa 1 000 chouan bennak o c'hortoz listri o tont eus Bro-Saoz evit kavout tud ouzhpenn hag armoù evit en em gannañ, met ne oa ket deuet a-benn al listri da dostaat da aodañ. A-benn ar fin e oa bet paket ar chouanted gant ar republikaned ha goude an emgann a oa bet strewet.\nDiwezhatoc'h, e 1800, e oa bet preizhet tiez ar geodedourien gant ur strollad chouaned hag an dud a oa bet drouklazhet (unan a oa bet douaret ent-bev zoken).\n168 gwaz a gollas o buhez abalamour d'ar brezel hervez monumant ar re varv, d.le. 3,94% ag ar boblañs hervez an niveradeg bet graet e 1911.\nMervel a reas 68 den eus ar gumun abalamour d'ar brezel.\nE-pad an Eil Brezel-bed o doa aozet ha renet ar «rouedad "Shelburn"» gant daou baotr eus Kebek, Lucien Dumais ha Raymond Labrosse, eus an "MI9" (Servijoù Sekred Breizh-Veur). Ar pal e oa adpakout hag adkas da Vreizh-Veur al levierien diskaret gant an Alamaned a-us Bro C'hall pe Breizh.\nE Plouha e oa an ti (anv kod: «Ti Alfoñs») el lec'h ma veze kaset ha bodet al levierien, goude-se e vezent heñchet dre al lanneier gant tud deus Plouha betek oufig Cochat (anv kod: «traezhenn Bonaparte»). Ac'hane e vezent kaset kuit da Vreizh-veur gant ur gorvetenn (ar gorvetenn-se a oa sturiet gant sturiet gant David Leslie Birkin, tad-kozh Jane Birkin). A-benn ar fin eo 138 levier a oa bet treuzkazet e-giz-se betek Breizh-Veur. Hirie an deiz e c'haller bepred mont war roudoù an dud-se dre gwenojennoù istorel, plijus ha brav.\nD’ar 25 a viz Mae 1944 e voe taget e voe an ti-post, gant seizh pe eizh ezel eus ar Rezistañs moarvat, met an archerion c'hall a erruas kerkent, tennoù a voe hag un archer a varvas an deiz war-lerc'h en ospital Sant-Brieg, hervez danevelloù sizhuniek Titouroù Hollek Sant-Brieg.\nBrezel Indez-Sina: tri soudard a varvas.\nBrezel Aljeria: daou soudard a varvas.\nChapel Kervaria an Iskuit eus an XIIIvet kantved.\nD'an 20 a viz Du 2008 e oa bet votet ar garta Ya d'ar brezhoneg gant ar C'huzul-kêr.\nD'ar 6 a viz Genver 2011 e oa bet roet d'ar gumun al label Ya d'ar brezhoneg live 2.\nE distro-skol 2021 e oa 60 skoliad enskrivet er c'hlasoù divyezhek (12,7 % eus skolidi ar gumun evit a sell ouzh ar c'hentañ derez). https://www.brezhoneg.bzh/98-kelenn.htm\nPrizioù dazont ar brezhonegAozañ\nE 2010 e oa bet roet da di-kêr Plouha (rampo gant ti-kêr Pleskob) eil Priz dazont ar brezhoneg, rummad "Strollegezhioù", gant Ofis ar Brezhoneg.\n1798 : Placide Guézou, beleg ha troour brezhonek.\naotrounez Kermaria ha Lizandré\nIwerzhon Cill Orglan 1999\nGaliza Palas de Rei 2003\n(fr) Lec’hienn ofisiel kumun Plouha\n(br) (fr) Lec’hienn Kalon Plouha\n(fr) Glad Plouha\n(br) Plouha war lec'hienn Geobreizh\n(br) (fr) Tous à Plouha : Plouha e galleg hag e brezhoneg\n(fr) Pajenn Plouha war lec'hienn an etrekumuniezh\n↑ Éric Rondel, En attendant le Débarquement en Bretagne du 15 août 1943 au 6 juin 1944, pajennoù 259 ha 262, Dastumadenn Guerres et Conflits, Embannadurioù Astoure, Pleherel, 2011\nAdtapet diwar « https://br.wikipedia.org/w/index.php?title=Plouha&oldid=1973192 »\nKemm diwezhañ d'an 6 Meu 2022 da 08:54


E brezhoneg, Education\nSetu danvez labour evit Kristian Troadeg, ar c’huzulier e-karg eus yezhoù Breizh er c’huzul rannvro nevez ! Dilemet e vo un hanter-bost divyezhek er skol gatolik eus Pleaol e reter Bro-Gwened. Tud ar vugale a zo droug ruz enno anat. Pa oa bet digoret an hentenn tri bloaz zo ne oa ket ‘met 6 bugel, ha bremañ ez eus 18 ! Ha 24 skoliad a vo e miz gwengolo zoken. E miz even e oa bet un tolpadeg er skol met n’eo ket bet kavet tamm diskoulm ebet etre tud ar vugale, ar skol hag an deskadurezh katolik. Ha komañset ar vakañsoù ! Ne oar ket tud Pleaol penaos e vo an traoù a-benn an distro-skol evit o bugale.\nAr pezh a ouaront, avat, e vo start he jeu evit ar skolaerez divyezhek : 24 bugel he do, dasparzhet e c’hwec’h klas !\nTags : breton, classé, fermeture, vannes


Banniel - Wikipedia\nBannieloù kêrioù eus Italia e gouel ar Palio, e Siena\nUr banniel zo un tamm lien, skouergonek peurvuiañ, a dalvez da arouez d’ur vro, d'ur stad, d’ur strollad tud, d’un aozadur...\nBannielouriezh a reer eus studi ar bannieloù. E Breizh ez eus ur gevredigezh anvet Bannieloù Breizh a studi bannieloù Breizh, re he broioù, he c’hêrioù...\n2 Seurtoù bannieloù\n2.1 Bannieloù broioù\n2.2 Bannieloù aozadurioù\n2.3 Bannieloù strolladoù tud\n2.4 Bannieloù all\n2.5 Bannieloù renket hervez o livioù hag o lunioù\nAr bannieloù kentañ a oa gwiadoù a-liv a veze lakaet er vann e-pad an emgannoù, da ziskouez ardamezioù mistri an armeoù, en Europa, e Japan, e Sina. Ar Romaned ne raent ket gant bannieloù, met gant arouezioù metal bihan, gwintet war gwernioù (loened evel an erered, an arzhed...). Hiziv an deiz e kaver bannieloù graet gant paper pe gant plastik, met peurvuiañ e vezont graet gant lien c’hoazh.\nAr bannieloù koshañ a anavezer hag a vije c’hoazh en implij hiziv a gaver en Europa. Bez e oa warno livioù aes da welet ha lunioù aes da anavezout a bell, evel banniel Danmark, ruz ha warnañ ur groaz wenn. Ar ruz zo ul liv splann a weler mat hag aes da ober (graet e veze gant gwad alies gwechall). Skouerioù all eus bannieloù kozh, warno al liv ruz, a gaver en Europa, evel hini Aostria (ruz ha gwenn) pe hini Katalonia (ruz ha melen). Er Grennamzer, ha betek hiziv, e veze graet kalz gant "livioù" klasel an ardamezouriezh (ruz ha glas, ha gwer er broioù muzulman ; ha kalz nebeutoc’h gell) mesket gant an daou "vetal" (gwenn/arc’hant ha melen/aour). Nevesoc’h zo, ne vez ket heuliet ar reolennoù kozh kement, ha livioù divoasoc’h a gaver evel an orañjez, da skouer war banniel India) ha lunioù divoaz ivez (kelc'hioù, tric'hornioù…) pe un niver brazik a livioù disheñvel (da skouer bannieloù Bangladesh, Sechelez, Kreizafrika…)\nAn "Dannebrog", banniel broadel Danmark, unan eus bannieloù koshañ ar bed.\nGwechall e talveze ar bannieloù da aroueziañ pennoù armeoù. Pa greskas pouez ar stadoù kreizennet, diwar-goust an aotrouien, e talvezas mui-ouzh-mui ar bannieloù da aroueziañ ar stadoù-se. Hiziv an deiz eo anavezet mat ar bannieloù broadel, met bannieloù zo a dalvez ivez da aroueziañ strolladoù tud, aozadurioù, mennozhioù…\nWar ar bannieloù modern o devez al livioù talvoudegezhioù anavezet : Ar ruz eo arouez ar gomunourien hag ar sokialourien alies. Stadoù komunour, pe bet komunour, a implij bannieloù ruz (Unaniezh soviedel, Sina) hag e broioù muzulman zo e kaver al liv-se ivez (Aljeria, Turkia, Maroko). E Reter Europa e kaver alies livioù "hollslavek" en implij : ruz, glas, gwenn. Hag en Afrika e kaver livioù anvet "hollafrikan" : ruz, melen, gwer. Er broioù arab e vez implijet alies al livioù gwer, gwenn, du ha ruz. Broioù Skandinavia o deus implijet arouez ar groaz, tra ma kaver alies ur greskenn loar hag ur steredenn war bannieloù stadoù turkek pe ar re zo bet dindan beli an Durked.\nRal eo e vefe div stad o defe bannieloù heñvel, met c’hoarvezout a ra a-wechoù, da skouer Monako hag Indonezia.\nBanniel Bro-C'hall (lesanvet an Triliv) hag hini ar Stadoù-Unanet o deus awenet kalz tud e broioù all da dresañ bannieloù diwar o skouer.\nSeurtoù bannieloù[kemmañ | kemmañ ar vammenn]\nBannieloù broioù[kemmañ | kemmañ ar vammenn]\nBannieloù pobloù ar bed\nBanniel Breizh (Gwenn-ha-Du)\nBannieloù aozadurioù[kemmañ | kemmañ ar vammenn]\nBannieloù armeoù ar bed\nBannieloù strolladoù tud[kemmañ | kemmañ ar vammenn]\nBannieloù aroueziañ war vor\nBannieloù renket hervez o livioù hag o lunioù[kemmañ | kemmañ ar vammenn]\nLes drapeaux bretons de 1188 à nos jours, Philippe Rault, Coop Breizh, 1998, 2000, 2006\nKevredigezh Bannieloù Breizh\nAdtapet diwar « https://br.wikipedia.org/w/index.php?title=Banniel&oldid=1893043 »


Pont-Skorf a zo ur gumun e Breizh, e departamant ar Mor-Bihan, war lez ar Skorf.\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Pont-Skorf , gant peder c'humun a oa ennañ: Kaodan, Kleger, Pont-Skorf ha Yestael; e Bann Henbont e oa; miret ha brasaet e voe ar c'hanton e 1801 dindan anv Kanton Pont-Skorf ivez gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Pont-Skorf en Arondisamant an Oriant e 1800.\n63 gwaz eus ar gumun a gollas o buhez abalamour d'ar brezel, d.l.e. 3,23 % eus he foblañs e 1911 .\nMervel a reas tri milour ag ar gumun e Brezel Indez-Sina .\nE distro-skol 2020 e oa 67 skoliad enskrivet er c'hlasoù divyezhek (13,8 % eus skolidi ar gumun evit a sell ouzh ar c'hentañ derez) .\nE kêriadenn KeriakelAozañ\nAdtapet diwar « https://br.wikipedia.org/w/index.php?title=Pont-Skorf&oldid=1911923 »\nDernière modification le 27 Gwe 2021, à 16:55\nKemmoù diwezhañ degaset d'ar bajenn-mañ d'an 27 Gwe 2021, da 16:55.


Poltred gant Godfried Schalcken.\nRachel Ruysch, ganet d'an 3 a viz Mezheven 1664 e Den Haag, marvet en Amsterdam d'an 12 a viz Eost 1750, a oa ul livourez izelvroat, a live bleunioù dreist-holl. Gant Maria van Oosterwijk ha Judith Leyster eo unan eus teir brudetañ livourezet izelvroat ar marevezh.\nDa dri bloaz ez eas he zud da chom da Amsterdam\nHe zad Frederik Ruysch, a oa ur c'horfadurour hag ul louzawour brudet. Dastum a rae ur bern traoù divoas en e di. Skoazellañ he zad a rae da brientiñ ha kempenn ar pezhioù lakaet war ziskouez en ul liquor balsamicum gant bleunioù ha dantelezh. Da 15 vloaz ez eas Rachel Ruysch da zeskiñ livañ gant Willem van Aelst, livour e Delft painter, brudet e livadurioù bleunioùpaintings.\nEn 1693 e timezas d'ar poltredour Juriaen Pool (1666-1745), ha dek bugel o doe.\nHe c'hoar Pieternel a zimezas da Jan Munnicks, a live bleunioù en Hortus Botanicus Amsterdam. Ur vaouez deol e oa Rachel Ruysch .\nBevañ a reas betek 85 bloaz, ha livañ a reas adal he yaouankiz betek tremen pevar-ugent vloaz. Ur c'hant bennak a daolennaoù ganti zo anavezet.\nAdtapet diwar « https://br.wikipedia.org/w/index.php?title=Rachel_Ruysch&oldid=1825454 »


Tanioù-gwall e Galisia : danevell ur gwall reuz - Noctambule Média\nLun 16 a viz Here 2017. Ar gorventenn Ophelia a liv oabl Breizh gant traezh ar Sahara. Seizet eo ar vro en ur skeudenn sepia, peadra d’en em lezel da vont gant soñjoù melkonius e mod ur barzh miliget, peotramant da voetañ e/he rouedadoù sokial gant skeudennoù ar gweledva evel en Apokalips. Met ouzhpenn an traezh a zo bet kaset gant ar gorventenn, c’hwezh an tan hag ar voged a zo bet klevet gant an dud, heklev un drast o c’hoarvezout da 1466 km diouzh Breizh. Artai, ur studier galisian 20 vloaz a gont deomp ar gwallhuñvre he deus bevet e vro.\nDiouzh an 13 d’ar 17 a viz Here ez eus bet disklêriet tanioù-gwall e Galisia, ha devet ouzhpenn 35 500 hektar en holl, un tiriad kevatal da ouzhpenn seizh gwech Roazhon. Artai, studier e skol-veur Vigo a oa o tistreiñ d’ar gêr pa ‘z eo peget an tan en e gorn-vro.\n“ Ar sul ma zeus bet diouzh an tanioù gwall [ar 15 a viz Here] on chomet a-sav e-kreiz un tunel e-pad hir amzer gant ur bern otoioù all. Ranket am eus mont war-zu Sant-Jakez a Gompostela evit distreiñ da Vigo, ha war hent an distro ne oa takenn oabl glas ebet, moged hepken. Ne oa lec’h ebet e Galisia a-bezh e-lec’h ma oa posupl analiñ un dra all estreget moged. Ur spont e oa evit gwir, zoken gant ar prinistri serret e veze klevet c’hwezh ar voged. Er radio e veze kaoz diouzh ar vro e-giz ma vefemp en ur stad a zifrae. Tennañ a rae ouzh ur brezel sivil, met a-enep d’an natur.”\n125 tiez-kêr a zo bet tizhet gant an tan e pep korn Galisia, an darn vrasañ anezho a zo kumunioù war ar maez, met kêrioù bras evel Vigo, kêr vrasañ ar c’humuniezh emren, a zo bet taget ivez.“Freuzet e oa Vigo, an tan en deus kroget er ur c’harter e diabarzh ar gêr. En ur stad spourounus e oa Vigo, ne a ket posupl bale er straed , an dud o doa krouet ur chadenn denel ha kas a raent sailhoù dour evit klask lazhañ an tan.” E-touez ar c’hêriadennoù o deus gouzañvet ar muiañ ec’h adkaver As Neves – “an erc’h” e galiseg – ur gumun 4038 annezad hag a zo bet devet 90% diouzh he ziriad, da lâret eo tro-dro 3 900 ha. Lod eus an annezidi en em gavas neuze hep lojeiz, lod all hep an ezhommoù boutin, hep tredan na dour da c’hortoz bezañ skoazellet gant ar gouarnamant galisiad.\nAr c’h/Galisianed o deus bet sikour gant galloudegezhioù all al ledenez iberek evel Katalunya da skouer hag o deus kaset pomperien, gouarnamant Madrid ivez, met dreist- holl o amezien diouzh Portugal, daoust dezho bezañ tapet gant tanioù gwall drastus ivez. Bilañs ar pemp devezh tan : 4 den marv, un ugent den gloazet hag ur vro warni liv ar c’hañv. “ Bremañ pa dremener dre c’h/Galisia e weler ur gweledva dismantret, iferniek. E plas gwelet ur prad glas e weler ur prad du.”\n“Ur gwir koktel Molotov”\nPenaos e krog an tanioù-gwall neuze ? An abeg kentañ a teu war-wel a zo hini ur mestroni fall diouzh an teknikoù evit merañ ar spas meneziek gant an dud. An tan a zo un ostilh hengounel el labour-douar e Norzh Bro-Spagn hag orin 34,36% diouzh an tanioù-gwall abaoe un nebeut bloavezhioù e vefe hervez ar gevredigezh “España en llamas” . Klevet e vez ivez anv diouzh ar biromaned (8,4% diouto) pe diouzh interestoù ekonomikel evit diskenn priz ar c’hoad (0,06%). Abegoù a-bep seurt a zo, met orin 35% diouzh an tanioù-gwall a chom dianav.\nDa heul e venneger ur gudenn all, hini bezañs bras an eukaliptus er vro : 400 000 ha en holl. Ar wezenn-se a zev kalz buanoc’h eget ar gwez a orin diouzh ar vro, ha plantet e vezont evel un ungounid, hep derc’hel kont diouzh ar riskloù a ergerzh.\nAn trede abeg a zo e liamm gant an hin. Ar gorventenn Ophelia hag ar sec’hor divoutin er vro ar bloaz-mañ o deus bet ur perzh a-bouez en drast : “ Kelaouet e oa bet an dud diouzh ar fed e teufe Ophelia hag e vije kreñv kenañ, met ar c’hondisionoù hin a oa fall put. 2017 a zo bloavezh sec’hañ istor Galisia, boaz e vez glav forz pegement – evel e Breizh – hag aze e o ken sec’h ar vro hag Andalousia. E miz Here ez eus bet meur a zevezh gant un temperadur a 30°. Forz petra eo. Ur gwir koktel Molotov eo bet neuze.” a zispleg deomp Artai.\nSponterezh pe politikerezh endro fall ?\n“Galisia na zev ket, devet eo ganto” sed aze ar frazenn distaget gant Alberto Nuñez Feijoo, prezidant kumuniezh emren Galisia, da geñver an tanioù-gwall o rivinañ e vro. “Ganto” da lâret eo gant ar re a vez anavezet gant ar Strollad Pobl (PP)* ar sponterien tangwallañ, a-raok e vefe an disterañ tamm prouenn diouzh o bezañs zoken, rak evit ar poent n’eo bet kavet roud ebet diouzh un aozadur hag en d’efe plantet tan a-ratoz. “Ur bern reuz he deus graet ar frazenn-se er mediaoù, pennoù ar gouarnamant spagol a zo a-du ganti, met lod all war ar rouedadoù sokial a lak anezhi da lâr ar c’hontroll, da lâret eo “Galiza da zev ket, devet eo ganto, ar PP.” Feijoo en deus lâret an dra-se evit en em zisammañ diouzh kirriegezh ar PP en afer-se . N’o deus netra d’en em rebechiñ ma vez holl gablus ar sponterien.”\nDiv sizhun a-raok ma vefe disklêriet an tanioù-gwall kentañ eo bet kaset kuit 436 paotr ha plac’h an tan eus Galisia, daoust\nma chome bras kenañ ar riskloù tan-gwall. Ne vez ket lakaet war-wel ar c’hudennoù ekologel ha merañ spas ar menez kenebeut gant ar gouarnamant, pa rankfent bezañ sellet a dostoc’h. “ Miret eo fall-tre an endro amañ e Galiza, an dud a zo kelaouet diouzh ar riskloù tanioù gwall met en vez ket gwarezet mat tamm ebet ar menezioù. A-raok e oa difennet sevel tiez da nebeutoc’h evit 50m diouzh ar menez, ar pezh a zo ar Strollad Pobl en deus diskennet an hed surentez da 30m.”\nD’an 22 a viz Here ez eo diskennet miliadoù a dud e straedoù Vigo ha Sant-Jakez a Gompostela evit diskouez o enebiezh ouzh an tanioù-gwall. E fin ar manifestadegoù eo bet roet ar gaoz da geodedourien, skiantourien ha tud arbennik evit kinnig diskoulmoù ha goulenn e vefent lakaet e pleustr evit ma en c’hoarvezfe nunca mais, biken ken seurt gwall reuz e Galisia.\n* Strollad Pobl (PP) : Partido Popular, strollad politikel mirour e Bro-Spagn, e penn Xunta Galisia ha gouarnamant-kreiz Madrid, Mariano Rajoy en e benn.\nEvit mont pelloc’h/ pour aller plus loin :\n“Mitología, leyendas y alguna verdad sobre las causas de los incendios en Galicia”, El Mundo, 21/10/2017\n“Las familias de los fallecidos solo cobraran ayuda si se demuestra que el fuego fue intencionado”, El Pais, 23/10/2017\n“Incendios del noroeste de la península ibérica de 2017”, Wikipedia\n“El orígen de los incendios, terrorismo incendiario o mala politica forestal ?”, La Vanguardia, 16/10/2017\nMarine Lavigne 22 novembre 2017 22 novembre 2017 Galisia\nPrécédent Article précédent : Noctambule N°10 – Novembre 2017\nSuivant Article Suivant: Greenpeace agit contre des forages Totalement irresponsables


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/277 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/277\ngnoned dezhan, a gassaz tud d’hen pedi n’ez aje ket d’an theatr. (32) Darn eta a lavare eun dra, ha re all eun dra all ; rag an assamble a oa direizet, hag an darnvuia na ouient ket evit petra e oant deuet assambles.\n(33) Neuze e tenjont Alexandr euz a-greiz ar bobl, hag ar Judevien a lake anezhan er pen araog ; hag Alexandr, oc’h ober sin gant he zorn, a felle dezhan ho difen dirag ar bobl. (34) Mes, kerkent ha m’ho doe anavezet e oa eur Judeo, an holl en eur vouez, e-pad div heur, pe var-dro, a griaz : Braz eo Diana an Ephesied !\n(35) Neuze ar greffier euz a gear, o veza lakeat ar bobl da choum sioul, a lavaraz : Tud a Ephesus, piou eo eta an den ha na oar ket penaos kear an Ephesied a zo consacret d’an doueez vraz Diana, evit diwall anezhi, hag he imach a zo diskennet euz an env ? (36) Pa’z eo gwir na hell den dislavaret kement-se, e tleit choum sioul, hag heb ober tra e-bed gant buhanegez. (37) Rag an dud-se hoc’h euz digasset aman, n’ho deuz great sacrilach e-bed, na lavaret blasphem e-bed a-enep ho toueez. (38) Mar hen deuz Demetrius hag an artizaned a zo ganthan eur c’hlem-benag da ober a-enep den, ez euz deveziou a audianç ha proconsuled ; ra c’halvo an eil egile d’al lez-varn. (39) Ha mar hoc’h euz eun dra-benag all da c’houlen, ec’h hello kement-se beza decidet en eun assamble hag a vezo hervez al lezen. (40) Rag en danjer omp da veza tamallet a revolt abalamour d’an drouz a zo bet hirio, pa n’euz rezon e-bed dre behini ec’h hellomp rei digarez d’an dud da veza bet en em zavet evel-hen. (41) Ha pa hen doe lavaret kement-se, e kassaz kuit an assamble.\nPA oe ehanet an drouz, Paol a c’halvaz an diskibien d’he gavoud, ha goude beza kimiadet outhe, e partiaz evit mond da Vacedonia.\n(2) Goude m’hen doa tremenet dre ar c’hosteziou-ze, ha m’hen doa exhortet ar breudeur dre veur a brezegen, e teuaz d’ar Gres.\n(3) Pa oe bet choumet eno tri miz, ar Judevien o veza stignet pechou dezhan, pa oa o vond da embarki evit ar Syri, ar breudeur a oe ali dezhan da zistrei dre ar Macedonia. (4) Hag e oe ambrouget beteg en Azi gant Sopater euz a Verea, Aristark ha Secondus euz a\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/277&oldid=125389 »


János Arany, poltred dalif gant Miklós Barabás e 1884\nJános Arany (distaget [ˈjaːnoʃ ˈɒrɒɲ] en hungareg), ganet d'an 2 a viz Meurzh 1817 ha marvet d'an 22 a viz Here 1882, a oa ur barzh, kazetenner, skrivagner ha troour eus Hungaria. Skrivañ a reas gwerzioù e-leizh en hungareg, hag a zo bet troet e meur a yezh. Brudet eo e veurgan e tri fezh diwar-benn an haroz hungarat Miklós Toldi.\nGanet e voe e Nagyszalonta, a oa d'ar c'houlz-se e Rouantelezh Hungaria, en Impalaeriezh Aostria, met a zo bremañ e gwalarn Roumania. Dek bugel o doa bet e dud, met ne oa nemet daou a oa chomet bev. Deskiñ a reas lenn ha skrivañ, ha lenn a rae kalz, en hungareg koulz hag e latin. Da bevarzek vloaz en em lakaas da labourat evel danvez-kelenner. Adalek 1833 e teskas alamaneg ha galleg e skol-veur Debrecen. Buan avat ez eas da c'hoari pezh, kent mont tro-ha-tro da gelenner, da gazetenner ha d'ober a bep seurt micherioù all.\nE 1840 e timezas da Julianna Ercsey (1816–1885). Daou vugel o devoe, ur verc'h hag a varvas yaouank hag ur mab, László, a voe barzh ivez ha dastumer kontadennoù hungarek.\nGoude embann e veurgan Toldi e teuas János da vezañ anavezet ha mignonañ a reas gant ar barzh hollvrudet Sándor Petőfi. Gwall skoet e voe avat gant marv Petőfi e-pad Dispac'h Hungaria e 1848.\nDilennet e voe en Akademiezh Hungaria ar Skiantoù e 1858. Sekretour meur an Adademiezh e voe adalek 1865. Dilennet e voe ivez e penn ar Gevredigezh Kisfaludy, ur gevredigezh lennegel hungarek.\nPaouez a reas da skrivañ goude marv e verc'h, war-bouez Őszikék, awenet gant ar marv, e 1877.\nMervel a reas e Budapest d'an 22 a viz Here 1882.\nTreiñ a reas pezhioù gant Shakespeare diwar ar saozneg en hungareg : A Midsummer Night's Dream, Hamlet ha The Life and Death of King John. Treiñ a reas oberennoù all ivez, gant Aristofanes, Mic'hail Lermontov, Aleksandr Pouchkin ha Molière, ha skoazellañ a reas troerien all.\nAwenet e oa meurganoù János Arany gant istor Hungaria hag he harozioù, evel e Marv ar Roue Buda (1864). Ha hiziv c'hoazh eo levezonet ar sell o deus tud Hungaria war o istor gant ar meurganoù-se, diwar-goust ar fedoù gwir alies.\nUnan eus e skridoù anavezetañ eo A Walesi Bárdok ("Barzhed Kembre"). Skrivet e voe ar varzhoneg-se gant Arany pa zeuas an impalaer Franz Joseph Iañ da Hungaria goude c'hwitadenn Dispac'h 1848. Sevel a reas ur skrid diwar-benn brezelioù Edouarzh Iañ Bro-Saoz da aloubiñ Kembre ha kavout abeg evel-se, dre guzh, e politikerezh Aostria en Hungaria.\nHiziv e seller ouzh János Arany evel unan eus barzhed veur Hungaria, e-kichen Sándor Petőfi, Endre Ady, Miklós Radnóti pe Attila József.\nA Walesi Bárdok - Librivox\nAdtapet diwar « https://br.wikipedia.org/w/index.php?title=János_Arany&oldid=1863939 »\nKemmoù diwezhañ degaset d'ar bajenn-mañ d'an 22 Gen 2020, da 18:56.


Mário Jorge Lobo Zagallo - Wikipedia\n(Adkaset eus Mário Zagallo)\nMário Jorge Lobo Zagallo (pell anavezetoc'h evel Mário Zagallo), bet ganet d'an 9 a viz Eost 1931 e Maceió (Alagoas, Brazil), a zo bet ur melldroader etrebroadel brazilian, aet da c'hourdoner da-heul e amzer c'hoarier.\nMário Zagallo e 1974\nKib vell-droad ar bed (evel c'hoarier)Aozañ\nAraoger kreiz pe askeller kleiz e bost dezhañ war an dachenn, kemeret en devoa perzh e daou zalc'h :\nKib vell-droad ar bed 1958 bet aozet e Sveden ma oa aet ar maout gant skipailh broadel Brazil evit ar wech kentañ. Perzh e oa eus ar skipailh – Gilmar - Djalma Santos, Bellini, Nílton Santos, Zito - Orlando Peçanha, Garrincha - Didi, Vavá, Pelé, Zagallo – a c'hounezas (5-2) ar gourfenn ouzh hini Sveden e Råsunda fotbollsstadion (Solna) d'an 29 a viz Mezheven 1958,\nKib vell-droad ar bed 1962 bet aozet e Chile ma oa aet ar maout gant Brazil evit an eil gwech. Perzh e oa eus ar skipailh – Gilmar - Djalma Santos, Mauro, Zózimo, Nílton Santos - Zito, Didi - Garrincha, Vavá, Amarildo, Zagallo – a c'hounezas (3-1) ar gourfenn ouzh hini Tchekoslovakia en Estadio Nacional de Chile (Santiago de Chile) d'ar 17 a viz Mezheven 1962.\nKib vell-droad ar bed (evel gourdoner)Aozañ\nE 1970 e voe anvet da zibaber Brazil oc'h erlec'hiañ João Saldanha en devoa roet e zilez. Kemeret en devoa perzh e pemp dalc'h :\nKib vell-droad ar bed 1970 bet aozet e Mec'hiko ma oa aet ar maout gant Brazil evit an teirvet gwech,\nKib vell-droad ar bed 1974 bet aozet en Alamagn ar C'hornôg : renket e voe Brazil da drede,\nKib vell-droad ar bed 1994 bet aozet e Stadoù-Unanet Amerika ma oa aet ar maout gant Brazil evit ar pedervet gwech, hag eñ eiler da zibaber ar mare, Carlos Alberto Parreira,\nKib vell-droad ar bed 1998 bet aozet e Bro-C'hall : renket e voe Brazil da eil,\nKib vell-droad ar bed 2006 bet aozet en Alamagn : skubet er-maez e voe Brazil gant skipailh Bro-C'hall, da-geñver ar c'hardgourfennoù.\nChom a ra Mário Zagallo, a-gevret gant an Alaman Franz Beckenbauer, evel an den nemetañ aet Kib vell-droad ar bed gantañ evel melldroader ha gourdoner.\nAdtapet diwar « https://br.wikipedia.org/w/index.php?title=Mário_Jorge_Lobo_Zagallo&oldid=1921797 »\nDernière modification le 1 Gen 2022, à 13:27\nKemmoù diwezhañ degaset d'ar bajenn-mañ d'an 1 Gen 2022, da 13:27.


Deuet eo ar vakañsoù. Muioc'h a amzer he do Nolwenn evit ober war-dro ar c'hi bihan melen bet profet dezhi nevez zo. Evel boaz e tremeno he vakañsoù gant he mignoned e tachenn dudi Porzh Avel. Plijadur a vez bep taol, ha gwelloc'h e krog an traoù c'hoazh ar wech-mañ, rak ur raktres eus ar c'hentañ zo gant ar grennarded... Met aet eo ki Nolwenn diwar-wel, hag ul laer al lakaio diaes ar skolajidi...\nE Ploneour-Lanvern (29) eo ganet Annie Coz. Un atant bihan o doa he zud, ha brezhoneg a veze komzet ganto bemdez. Met e skol Kemper, lec'h ma oa hi o studiañ hag o vevañ e oa difennet kaozeal ar yezh. Ne c'helle dont en-dro er gêr nemet ur wech ar miz ha tamm-ha-tamm e voz kollet ar brezhoneg ganti. Koulskoude e oa dedennet-tre gant ar yezhoù. Setu perak e oa bet choazet ganti mont da studiañ an alamaneg e Roazhon. Bevet he deus daou vloaz e Bro-Alamagn ha tapet he deus ar C'hapes evit dont da vezañ kelennerez war an alamaneg. Keit ha ma voe bev he zud e oa ar brezhoneg yezh emvodoù ar familh. Darbet e voe dezhi koll ar yezh gant marv he zud met e 1968 e voe dimezet gant Jakez Cosquer, stourmer evit ar brezhoneg, ha goude-se e voe lakaet he merc'h er skol divyezhek. O vont war he leve he doa lavaret d'he gwaz : "paeet 'm eus va dle d'ar Republik, bremañ on libr d'ober ar pezh a blij din. Ma 'z out a-du e vo komzet e brezhoneg kenetrezomp adalek bremañ." En em enskrivañ a ra neuze e Skol an Emzav (kreizenn studiañ ar brezhoneg) ha tapout a ra he aotreegezh war ar brezhoneg. Embann a ra he levr kentañ e 2014 e ti Skol Vreizh, Bili er mor. Goude-se e teuas buan a-walc'h ganti ar c'hoant skrivañ evit ar re yaouank, ar re zo o teskiñ ar yezh hiriv an deiz. Milio hag ar viziterien noz a voe embannet e ti Skol Vreizh ha Nolwenn, Bim hag al laer e ti Keit Vimp Bev.


Linus a zo bet awenet gant ur poltred en deus kavet war ul lerc'hienn FTP, o tiskouez tudennig ur mank o tennañ da tudennoù Creature Comforts gant Nick Park.\nTu 'zo a lare ne oa ket ar maskotenn gwall vat evit skeudenn Linux dre ma ne oa ket ar mank ul loen galloudus-tre. Linus Torvalds en deus respontet ne soñjfe den ebet da se ma vefe karget gant ur mank korrig, a red buan hag en deus ur pigoz kalet-tre.\nKalz a dud a soñj eo maskotenn Linux ur pengouin, dreist-holl peogwir e saozneg, ar ger mank a zo penguin. Ar pezh a vez lâret e brezhoneg evel ur erev a zo ul labous eus an emisferenn norzh eus familh an alcidae, a c'hell nijal, padal, ar mank na vev nemet en emisferenn su. Er yezh pemdezieg, implij ar gêr "erev" e plas "mank" a zo un drougimplij eus ar yezh a c'hoarvez alies-tre.\nTux er sevenadur poblek[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Tux&oldid=1973785 »


Buhez ar Sent/1894/Hermenejild - Wikimammenn\nBuhez ar Sent/1894/Hermenejild\n◄ Sabas Hermenejild Justin ►\nHermenejild a ioa mab da Leovijild, roue Visigothed Spagn. He dad a heulie fals kredenn ann Arianed, hag hen a oue savet ive er relijion faoz-se. Mes dimezet e oue da Ingond, merc’h da roue ann Aostrazii e Frans, hag aliou he bried ha prezegennou sant Leandr, eskop Sevill, a reaz d’ezhan trei kein d’ann heretiked evit en em ziskleria kristen katholik. He dad a ieaz enn egar pa glevaz ar c’helou-ma, hag a gasaz eunn arme da ober brezel d’ezhan; rak Hermenejild a ioa dija roue d’ann ampoent. Evel on euz merket e buez sant Leandr, Leovijild enn doa great teir lodenn euz he rouantelez : unan en doa roet da Hermenejild, he vab kosa, eunn all da Rekared, ann eil, hagann drede en devoa miret evithan. Hermenejild en doa bet ann Andalouzii evit he lod, hag a ioa o chom e Sevill.\nHermenejild, o veza kollet ar rouantelez en devoa var ann douar, ne zonjaz mui nemed da c’hounit hini ann env. Tremen a rea he holl amzer o pedi Doue hag o kastiza he gorf dre bep seurt pinijennou. Goulskoude he dad ne espernaz netra evit lakaat anezhan da zistrei da fals kredenn ann Arianed ; mes ar prizounier kalounek ne zelaouaz na gourdrouzou, na promesaou, hag a jomaz ato stard enn he feiz. N’euz fors petra veze lavaret d’ezhan, e kendalc’he da respount ar pez en doa bet skrivet d’he dad araok beza didronet : « — Anzao a rann, va zad, oc’h euz bet kalz a vadelez evidon; abalamour da ze ive me vezo leun a respet hag a garantez evidhoc’h betek va huanad diveza. Mes penaoz e fell d’ehoc’h ez afenn-me d’en em zaoni evit eur vogedenn a henor ? Prest ounn da vervel kentoc’h eget trei kein d’ar virionez goude m’en deuz great Doue d’inn ar c’hras d’he anaout. N’e ket just en defe eunn tad muioc’h ac’halloud var he vab eget lezenn Doue hag ar goustians. »\nEtre daou, ec’h erruaz amzer Bask, ha Leovijild a lavaraz da eunn eskop heretik mont da gommunia he vab d’ar prizoun. « — Ma reseo ar gommunion diganehoc’h, eme ar roue, e vezo mignoun d’inn adarre. » Mes Hermenejild a gasaz ann eskop-se divar he dro. « — C’houi, emezhan, n’emaoc’h ket e guir Iliz Jezuz-Krist ha ne c’hellit konsakri korf hor Zalver nemed enn eur ober eur sakrilach ; biken ne resevinn ar gommunion euz ho torn. » Leovijild ne oue mui treac’h d’he gounnar pa glevaz ann dra-ze, ha setu hen ha rei urs da lakaat he vab d’ar maro. Ar bourreo a gavaz ar Zant var he zaoulin, hag a faoutaz d’ezhan he benn gant eunn taol bouc’hal. He verzerenti a erruaz d’ann trizek a viz ebrel euz ar bloaz 586. Enn noz varlerc’h e oue klevet ann elez o kana enn dro d’he gorf, ha lod a lavar e oue guelet ive enn he gichen goulou var elum ha n’oant ket bet lakeat eno gant ann dud.\nAr roue Leovijild en devoue keuz d’he dorfed goudeze, hag a anavezaz ar virionez euz ar relijion gatholik; mes, gant aoun rak he zujidi, ne gredaz ket dilezel fals kredenn ann Arianed. Mervel a eure eta heretik, goude beza lavaret da zant Leandr kelenn he vab Rekared evel m’en doa kelennet Hermenejild. Rekared avad a oue guell ganthan kerzet var roudou he vreur merzer eget kemeret skouer dioc’h he dad. Dilezel a reaz a-grenn fals kredenn ann Arianed, hag heb dale ar Visigothed holl a deuaz da veza kristenien katholik eveldhan.\nTad sant Hermenejild a anavezaz ar virionez euz ar relijion gatholik, ha goulskoude e varvaz heretik. Rekared, breur d’ar memes sant, a oue furoc’h: hema a oue guell ganthan kerzet var roudou he vreur eget kemeret skouer dioc’h he dad. Petra zervich d’ehoc’h anaout ar mad a dleit da ober ma n’her grit ket e guirionez ? Nemed brasoc’h pec’hed n’oc’h euz ken evelse. Ne heulit morse ar skouer fall, ha grit ar pez a zo enn ho kalloud evit heul ato, er c’hountrol, kement skouer vad a velot dirak ho taoulagad.\nAdtapet diwar « https://br.wikisource.org/w/index.php?title=Buhez_ar_Sent/1894/Hermenejild&oldid=23150 »\nKemmoù diwezhañ degaset d'ar bajenn-mañ d'an 28 Mez 2011, da 16:34.


Loch Lomond - le blog de GAEL ROBLIN militant de la gauche indépendantiste Bretonne.\n<< BLOAVEZH MAT ! Ganet evit gounit ! Nés pour... >>\n26 décembre 2009 6 26 /12 /décembre /2009 19:59\nLoch Lomond, lenn Lomond....Sed aze ur ganaouenn a blij din kalz. Ur ganaouenn eus bro-skos an hini eo. Kaoz zo enni eus ur prizoniad a skriv ul lizher d'e vuian-karet, en noz kent bezan lazhet peogwir en doa kredet sevel kontrol da c'halloud Londrez.Moarvat e oa bet skrivet en 19vet kantved met den ne oar gant piv, menneg a ra eus darvoudoù degouezhet ur c'hantved a-raok. Treuzkaset eo bet a rummad da rummad betek ennomp. Kanet e oa bet a-hed an 20vet kantved gant kanerien ledan o brud e bro-Skos kentoc'h, Runrig en o zouez.\nPlijout a ra kalz ar ganaouenn-se da zizalc'hourien vro-skos evel-just. Dibabet em eus adembann al liamm davet ur video tapet e 1968 pa oa deuet Ella Fitzgerald da ganan e Edinburgh.\nUr stumm jazzy ha dic'hortoz...\nSetu an diskan:\nRa'vefed plijet c'hwi ivez ha bevet republik Skos dieub !


27 pesk - Keit Vimp Bev\nHome / Levrioù / Levrioù 0-5 bloaz / 27 pesk\nAl levr-mañ zo bet ijinet evit bugale ar skolioù-mamm. Pesked pevar-ha-pevar zo diskouezet ennañ àr div bajenn evit komañs deskiñ ranniñ niveroù ha jediñ. Un digarez eo da zeskiñ ur bochad gerioù diàr-benn ar spas ivez.\n33 er stok\n27 pesk quantity\nISBN: 978-2-86824-259-4 Rummadoù : Bihan-Bihan, Levrioù 0-5 bloaz Product ID: 1054\nGanet eo Patrick Béchard (PADS) e Roazhon e 1973. Mestr skol-vamm eo e Gwened. E meur a gazetenn en deus kemeret perzh : ar fanzin Gripi (An Tri Boulomig O C’havell Aour, Penn-Annev), ar gelaouenn Meuriad (Wil ar C’hwil) hag ar gazetenn Ya ! (Marsel Yogi, Gâd ha Zhüg). War-dro al lec’hienn Skrabidoull e ra ivez. Warni e c’heller kavout bannoù-treset savet pe troet e brezhoneg. Tri levr en deus savet c’hoazh, bet embannet gant Keit Vimp Bev : Kaier tresañ (2011), Ur pesk munut (2012) hag E-leizh a besked (2013).\n2016, rummad Bihan-Bihan, 24 p., ment 200 x 200 mm, golo soupl\nSELAOU AN ISTOR AMAÑ\nRoit an ali kentañ war “27 pesk” Cancel reply\nDeiziadur paotr-al-lizhiri – Troioù-kaer Rouzig


Pajenn:Morvan - Kenteliou hag istoriou a skuer vad evit ar Vretoned, 1889.djvu/390 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/390\nvet ar re goz o oonta an taoliou o doa great pe guelet re all oc’h ober. Ian Bodbalan a ioa unan euz ar re goz-ze en doa guelet aleiz a draou, freuz, dispac’h, brezeliou, hag he blijadur oa conta he istoriou d’ar re iaouang evit deski dezho petra a ioa tremenet eun nebeut bloaveziou diaraok.\nAn hini en deus scrifet kement ma en em gavaz eun nosvez d’he zilaou, en eur c’hranch pe eur c’hardi eleac’h m’az oa en em zestumet eun antercant den bennag evit ar veilladek. Ar breizad coz en doa neuze tremen pevar ugent vloas, mes ker cre oa c’hoaz ha ker sounn var he ilizi hag eun den triugent vloas. Bet oa o stourm oc’h ar re c’hlaz, ha stourm a rea ker mad ma voue leshanvet craban dir.\nEn nosvez ma comzomp anezhi, unan bennag a lavaras dezhan :\n— Ian Bodbalan, contit deomp eun taol caer a rejoc’h e Sant-Ian !\n— Gant plijadur ; ia, hennez zo eun taol hag a verit e ve comzet anezhan.\nEun abardaesvez-ta, an aotrou Boasier a lavaras din evelen :\n— Craban-dir, me’m euz izom ac’hanout ; sell, kea dioc’h-tu da gas al lizer-ze ; ne ket eur gevridi eas da ober, me gaf din gouscoude te he graio.\nBennos Doue deoc’h, tad ar Victor, (evelse eo e c’halvemp an aotrou Boasier) ; roit din ho lizer ma’z in dioc’htu ; ha me o vont kuit.\n— Gortos-ta, n’em eus ket lavaret dit peleac’h ec’h eus da vont.\n— Guir eo. Da biou eo al lizer ?\n— D’ar jeneral Bonchamps.\n— E peleac’h her c’havin-me ?\n— Er meziou, etre Romagn ha Foujer. Pa vezi\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/390&oldid=162579 »\nKemmoù diwezhañ degaset d'ar bajenn-mañ d'an 20 Mae 2020, da 09:07.


Pajenn:Catechis, 1817.djvu/134 - Wikimammenn\nma n’am eus quet a garantez e zon hanval ous ar c’hloc’h pe un instrumant peini a zon. Ha p’am be an donæson eus ar prophecio, ha pa ententen an oll mysterio, ha p’am be an oll anaoudeguez hac ar fe bete transport ar meneyo, ma n’am eus quet ar garantez n’en don netra. Ha pa rofen ma oll vado d’ar beaurien, ma c’horf d’an tân evit bezàn dêvet, ma n’am eus quet ar garantez, quement-se ne servigeo da netra din. Ar garantez a so soufrant, douç, ep anvi ; n’en deo na traïtour nac ourgouillus ; n’e deus nac ambition nac avariçdet ; n’en deo quet colerus, ne sonch en drouc ebet ; ne gar quet ar pez so injust, mæs caret a ra ar virionez. Soufr a ra tout, credi a ra tout, esperout a ra tout, suporti ra tout ; n’en em goll jamæs ».\nCaret ur re benac abalamour dezàn e-unan, pe d’e dalancho, ep en caret en Doue hac abalamour da Doue, n’en deo quet carantez, mæs inclination naturel, cupidite, passion. Carantez Doue evidomp eo ar reglen hac ar musur eus ar garantez dleet d’an nessàn. Or J. C., en deus on c’haret bete rei e vuez evidomp. Ententomp eta ar voez a Doue, eus al lezen naturel, hac obeissomp.\nAr Garantez dleet dimp on-unan.\nPermetet hac ordrenet eo dimp en em garet ni-on-unan ; rac on Salver a lavar dimp caret on nessàn eveldomp on-unan. Mæs ar garantez-se evit bezàn reglet mad, a renq mont bete Doue. Dre exempl, caret a reomp ar vuez, non pas abalamour dezi, mæs evit e c’himplia en servich Doue, e Ilis hac an nessàn, evit mortifia on c’horf, ober eus on buez dre ar be-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/134&oldid=118201 »\nKemmoù diwezhañ degaset d'ar bajenn-mañ d'an 7 Eos 2018, da 10:15.


Kaozeal:Urzh an Erminig - Wikipedia\nKaozeal:Urzh an Erminig\nHa perak mont a Henri Kefeleg da Henri Queffélec 'ta ?!--Prieladkozh (kaozeal) 5 Ebr 2014 da 14:22 (UTC)\nChomomp gant Kefeleg mar plij deoc'h, med red e vefe krouin liammoù da Queffélec, rak nep lec'h all ne gaver e anv skrivet e stumm brezhonek : e Pariz e oa o chom ar skrivagner, ha biskoaz ne skrive e anv e brezhoneg.--Morgane44 (kaozeal) 5 Ebr 2014 da 15:04 (UTC)\nN'ouzon dare e pelec'h emañ ar wirionez er c'hraf-mañ. Ar pezh a zo mat, a-raok kregiñ gant ur pennad bennak da vat, eo gwiriañ hag-eñ ne vefe ket eus an titl anezhañ er pennadoù all dija. Krouet e oa bet ar pennad diwar-benn Urzh an Erminig gant Gwenn d'an 13 a viz Meurzh 2007, Henri Kefeleg bet lakaet ennañ raktal. N'emaon ket o lâret ez eo gwir bater met, marteze, e vefe mat goulenn gant an implijerien all pehini 'vefe ar gwellañ e-touez Henri Kefeleg, Herri Kefeleg ha bremañ Henri Queffélec ?--Prieladkozh (kaozeal) 5 Ebr 2014 da 15:39 (UTC)\nMa vefe dibabet Kefeleg, e vefe kemmet ivez anv ar vugale ? Anne Queffélec ha Yann Queffélec ? Biskoaz ne skrivont o anv e brezhoneg. Ne m'eus ket sonj e oa brezhoneger ar skrivagner, e holl levrioù oa bet embannet dindan an anv "Henri Queffélec". Ma oa bet skrivet pe troet e levrioù e brezhoneg dindan an anv "H.Kefeleg", dishenvel e vefe an traoù hervezon. Graet em boa mod-se hervez an implij (selon l'usage). Grit a hend-all, Grit ur "referendom" m'ho peus c'hoant, Goulenn digant ar re all a vefe mat a dra sur, n'on ket evit kas tabut bennak :) A galon --Morgane44 (kaozeal) 5 Ebr 2014 da 16:27 (UTC)\nN'eo ket klask tabut goulenn ali an dud: reolenn ar wikipedia eo. Ur reolenn all zo ivez : skrivañ an anv evel a gaver war al levrioù. Ar gaoz -se zo bet dija diwar-benn un den a vije bet anvet Jul Vern. Bianchi-Bihan (kaozeal) 5 Ebr 2014 da 16:31 (UTC)\nSed amañ ar pezh ho poa skrivet war ho Pajenn Implijer : Ur bern traoù am eus da zeskiñ evit kemer perzh en holloueziadur en un doare efedus; ho trugarekaat evit reizhañ va fazioù.. Tabut ne oa ket anv anezhañ tamm ebet em evezhiadennoù : kentoc'h ober deoc'h meizañ pegen frouezhus e c'hall bezañ kaout darempredoù eskemm gant an implijerien all, ha netra ken all. Ne rin ket ken 'ta.--Prieladkozh (kaozeal) 5 Ebr 2014 da 17:55 (UTC)\nHopala, n'eo ket aes en em gompren dre skrid. Kudenn ebet evidon. Trugarez deoc'h Bianchi evit ho respont. Nozvezh mat d'an holl.--Morgane44 (kaozeal) 5 Ebr 2014 da 19:03 (UTC)\nAdtapet diwar « https://br.wikipedia.org/w/index.php?title=Kaozeal:Urzh_an_Erminig&oldid=1564310 »\nKemmoù diwezhañ degaset d'ar bajenn-mañ d'an 5 Ebr 2014, da 19:03.


Baglan - Wikipedia\nBaglan zo anv ur manac'h ha sant brezhon a voe desket, evel kalz a sent eus e amzer, e manati Llanilltud , e kreisteiz Kembre, war-dro ar VIvet kantved.\nLavaret e vez, hep prouenn a gement-se, e oa mab da Ithel Hael, ur priñs brezhon eus an tolead, hag e kuitaas e vanati da vont betek traonienn Nedd. Eno e savas iliz Baglan tra m'edo o vevañ en ul loch e-kichenik.\n2 Baglan all\n4 Orin ar pennad\nHervez ar vojenn e oa bet gwelet (gant Cadoc pe Illtud) o tougen tan en e sae manac'h hep deviñ anezhi. Illtud neuze a roas dezhañ ur vazh-eskob hag a lavaras dezhañ mont da sevel un iliz da lec'h ma kavje ur wezenn ha teir frouezhenn enni.\nKavout a eure ur wezenn ma oa gouzer d'ar moc'h, un hed d'ar gwenan, hag un neizh d'ar brini. Koulskoude e kavas gwell ul lec'h plaenoc'h, a zo pe e-lec'h m'emañ iliz Santez Katell hiziv, pe tostoc'h c'hoazh d'ar bae. Pezh a save bemdez a veze pe diskaret bep noz, pe nijet kuit, pe kaset e-harz ar wezenn. Ken skuizh e oa aet a-benn ar fin ma savas e iliz tost d'ar wezenn. Marteze e voe savet un iliz nevez all eno er Grennamzer, evel a c'hoarvezas alies, en enor da Sant Baglan, ha honnezh marteze eo an hini a voe devet e 1954, ha ne chom nemet rivinoù anezhi. A-hervez e voe miret ar vazh-eskob betek ar XVIIvet kantved.\nUr Baglan all zo anavezet: er VIIvet kantved e voe savet Llanfaglan nepell diouzh Caernarfon, en hanternoz ar vro, e Gwynedd, gant ur sant all, Baglan ap Dingad,\nLec'hioù anvet diwar anv ar sant: Baglan, Llanfaglan\nArabat kemmeskañ gant an anv Baghlan, anv ur gêr en Afganistan.\nOrin ar pennadAozañ\nTroet diwar bennad ar wikipedia saoznek.\n↑ T D Breverton(2000), The Book of Welsh Saints, Glyndwr publishing, pp 67-68, ISBN 1-903529-01-8.\nAdtapet diwar « https://br.wikipedia.org/w/index.php?title=Baglan&oldid=1549261 »\nDernière modification le 14 Gen 2014, à 11:38\nKemmoù diwezhañ degaset d'ar bajenn-mañ d'an 14 Gen 2014, da 11:38.


Skolaj Diwan Kemper - Wikipedia\nSkolaj Diwan Kemper\n(Adkaset eus Skolaj Diwan Jakez Riou)\nSkolaj Diwan Kemper pe Skolaj Diwan Jakez Riou a voe eil skolj kentañ derez digoret gant Diwan, e 1997, e kloerdi kozh Kerfeunteun evel un adskolaj da skolaj Roparz Hemon, er Releg-Kerhuon). Treuzlec'hiet e voe da [Penharz|[Benharz]] (Kemper) a-c'houdevezh e 2004.\nArouez ar skolaj\nSavet e voe e 1994 ur gevredigezh anvet "Evit skolaj Kemper" evit klask reiñ ul lec'h dereat da skolajidi Diwan o chom etre Naoned ha Kemper, pa vanke plas e Skolaj Diwan Penn-ar-Bed. Aotreet e voe gant ar Stad evel un adskolaj da hemañ diwezhañ.\nUr pikol savadur eo ar c'hloerdi kozh ha ne glote ket gant ezhommoù ar skolaj, daoust dezhañ da bourveziñ kouskvaoù e-leizh. Diabarzhiat hogos an holl skolajidi e voe, zoken ar Gemperidi. Yann-Fañch Jacq a yeas da vezañ ar rener kentañ. Digoret e voe ar c'hwevret hag ar pempet klas er bloavezh kentañ hag ar pevare hag an trede da-heul.\nE distro-skol 1999 e voe anvet Padrig an Habask da rener. Digoret e voe Skolaj Gwened evit degemer skolidi Bro-Gwened ha Bro-Naoned. E distro-skol 2004 e tilojas ar skolaj war-zu Penharz, e savadurioù skol gozh Louis Hémon, e karter Kervoazan, asambles gant eil skol Diwan Kemper ha kreizenn-stummañ Diwan, Kelenn, hec'h anv. E-pad an daou vloavezh da-heul, ti-annez an diabarzhidi a voe e kreizenn vakañsoù Berry-Tudy en Enez-Tudi ha war-lerc’h e voe kaset da Gambr Micherioù Penn-ar-Bed, e karter Kuzon, e Kemper evit daou vloaz all. Met, pa voe kambreier Kuzon da vezañ adnevezet e tleas an ti-annez bezañ kavet e kreizenn Kerheol an ULAMIR e bourc’h Plogastell-Sant-Jermen adalek an distro-skol 2008. E 2019 e tistras an diabarzhidi en Enez-Tudi. En enor da skrivagner Lotei, anvet eo voe “Skolaj Diwan Jakez Riou” e 2005 ha e teuas distag diouzh skolaj ar Releg-Kerhuon da-heul. Da isrenerez ez eas Fanny Chauffin, hag hi kelennerez war ar galleg.\n8 klasad zo er skolaj, tro-dro 190 skolajiad (2017). Dibaoe miz Gwengolo 2016 eo rener Erwan ar Berr.\nGwengolo 2012: Ti ragaozet ar porzh, e stad fall pelloc'h, zo bet savet un ti greantel en e lec'h.\nPorzh ar skolaj\nAdtapet diwar « https://br.wikipedia.org/w/index.php?title=Skolaj_Diwan_Kemper&oldid=1890643 »\nDernière modification le 28 Kzu 2020, à 22:38\nKemmoù diwezhañ degaset d'ar bajenn-mañ d'an 28 Kzu 2020, da 22:38.